IK4-IKERLAN, liderra Industrian portaera energetikoa hobetzeko Europak egin duen apustuan | IKERLAN\nIK4-IKERLAN, liderra industrian portaera energetikoa hobetzeko Europak egin duen apustuan\nZentro teknologikoa liderra da kaloduktoetan oinarrituta altzairu, zeramika eta burdina ez duten metalen sektorerako bero trukagailuen garapenean\nMerkatuak, gaur egun, produktu eta zerbitzu eraginkorragoak behar ditu, gutxiago kutsatzen duten, kostu onargarriak dituzten eta fidagarritasun handiagoa eskaintzen duten produktuak. Horretarako, beharrezkoa da energiaren, industriaren eta garraioaren sektoreetan, esaterako, elektrizitatea biltegiratzeko eta kudeaketa termikorako garapen berritzaileen bila aurrera egitea.\nTestuinguru horretan, IK4-IKERLAN zentro teknologikoak Etekina proiektu europarra gidatzen du. Bertan industria prozesuen portaera energetikoa hobetzeko asmoa du, gaur egun prozesu horietan barreiatzen den beroa berreskuratuz eta berrerabiliz.\nZehazki, euskal zentroak koordinatzen duen Europako ekimenak kaloduktoetan oinarritutako bero trukagailuak garatu eta baliozkotuko ditu altzairu, zeramika eta burdina ez duten metalen sektoreetarako.\nKaloduktoak bero trukagailuak dira, eta beroa transferitzeko ahalmen handiagoa dute, gaur egun baztertzen diren hondar beroei etekin handiagoa ateratzeko aukera ematen dute eta. Proiektuaren baitan garatutako kaloduktoak egokituta egongo dira aipatuko sektoreetako industria prozesuetan dauden efluenteetara, beroa eraginkortasun eta errentagarritasun handiagoz berrerabiltzea lortzeko.\nBerreskuratutako beroa industria prozesuetan erabiliko da, prozesuen efizientzia energetikoa hobetu eta kostu operazionalak gutxituz.\nIK4-IKERLANeko energia biltegiratzea eta kudeaketaren arloko arduradun Igor Villarrealek azaltzen duenez, kaloduktoetan oinarritutako ekipoek, ohiko bero trukagailuen aldean, transferentzia ratioak nabarmen hobetzen dituzte eta emari eta tenperatura handiagoko bero fluxu sekundarioak ematen dituzte.\nProiektuan garatu diren bero trukagailuak hiru industria plantatan ezarriko dira, beroa berreskuratzeko eta berrerabiltzeko prozedura baliozkotzeko. Zehazki, Fagor Ederlan lantegiak Arrasate-Mondragónen dituen instalazioetan (sektore ez-ferrosoa), SIJ Metal Ravne enpresak Eslovenian dituen instalazioetan (altzairuaren sektorea) eta Ceramiche Atlas Concorde Spa enpresak Italian duen plantan (zeramikaren sektorea) instalatuko dira erakusleak.\n“Ekimen honek industria prozesuen efizientzia energetikoa analizatzeko gaur egun zentroan garatzen ari garen metodologia osatzen du, eta hainbat sektoretarako industria aplikazioetako efizientzia termikoa hobetzeko aukera berriak identifikatzeko eta garatzeko ikerketak egiten jarraitzen uzten digu”, gaineratu du Villarrealek.\nEuropako ekimena 2021ean bukatuko da, eta kaloduktoren teknologiaren aplikazioak fluidoen beroa berreskuratzeko dituen ahalmenak eta mugak ezagutzea ere ahalbidetuko digu eta teknologia hauek beste prozesu mota batzuetan bere horretan aplikatzeko aukera analizatzeko metodologiak garatzen lagunduko du.\nEtekina proiektua Europako Batzordearen H2020 programaren barruan sartzen da, eta guztira 5.507.380 euroko aurrekontua dauka.\nPartzuergoa sektorean erreferente diren enpresa, zentro eta unibertsitateek osatzen dute, hala nola Fagor Ederlan, Insertec, Econotherm, Brunel University London, Sij Metal Ravne, Jozef Stefan Institute, Ceramiche Atlas Concorde Spa, University of Modena and Reggio Emilia eta European Science Communication Institute erakundeek.\nIKERLAN zentro liderra da teknologiaren transferentzian, ikertzaileen espezializazioan eta enpresari balio lehiakorra ematen, besteak beste bere ikertzaileen espezializazioagatik. Soluzio integralak eskaintzen ditu, hainbat eremu teknologiko uztartuz. Hori posible izateko arrazoia da hiru esparru handitan espezializazio maila handia duela: Elektronika, informazio eta komunikazioko teknologiak (EIKT), Energia eta Potentzia Elektronika, eta Fabrikazio Aurreratua. Gaur egun, langile taldea 300 pertsona inguruk osatzen dute.


400 ahotsetara irakurri dute ‘Otto Pette’ Arriagan - Deia\nnobelak 25 urte betetzen ditu\n400 ahotsetara irakurri dute ‘Otto Pette’ Arriagan\nBilbo Zaharra euskaltegiak antolatutako Irakurraldi jarraituaren XII. edizioa ospatu zen atzo\nane lópez 09.02.2020 | 05:20\nIrakurraldi jarraituaren XII.edizioa ospatu zen atzo Arriaga antzokian, ‘Otto Pette’ nobela irakurriz.Argazkia: Bilboko Udala\nAnjel Lertxundik ‘Otto Pette’ bere eleberriaren ale bat sinatzen du Bilbo Zaharra euskaltegiak antolatutako jardunaldiaren une batean\nBilbo - Euskara, literatura eta kultura. Hirurek bat egin zuten atzo Arriaga antzokian, urtero Bilbo Zaharra euskaltegiak antolatzen duen Irakurraldi jarraituan. Hala, Otto Pette obra irakurri zuten ehunka ahotsek Bilbon, Anjel Lertxundiren nobelak 25 urte betetzen dituenean.\nBilbo Zaharra euskaltegiak hamabigarren aldiz ospatu zuen Irakurraldi jarraitua, modu horretan, 8.00retan hasi eta arratsaldeko 19.00ak arte, idazle oriotarraren nobela hamabi orduz irakurriz. Guztira, 400 lagun baino gehiago izan ziren Arriaga antzokian txandaka, horien artean, Juan Mari Aburto alkatea, Koldo Narbaiza edo Nekane Alonso zinegotziak, eta baita euskaltegiko irakasle eta ikasleak, beste askoren artean. Gainera, urtero bezala Arriaga antzokiko kanpoaldean pantaila erraldoi bat kokatu zen eta Eitb.eus-en irakurraldi osoa transmititu zen, entzule guztiek zuzenean jarraitu ahal izateko.\nEuskara eta euskal literatura sustatzeko ekimena da Irakurraldi jarraitua Aburtok azaldu zuenez, izan ere ,"Bilbon euskararen presen- tzia protagonista izatea nahi dugu. Beti esaten dugu Bilbok euskara behar duela eta euskarak, Bilbo; eta hori da hain zuzen ere ekitaldi honek azpimarratzen duena".\nGainera, nobelak 25 urte betetzen dituenean heldu da omenaldi hau, ekitaldiaren aurkezpenean Otto Pette aukeratzeko"aitzakia" gisa definitu zutena, izan ere euskal literaturarako obra garrantzitsuenetako bat da Anjel Lertxundirena. 2018an argitaratutako bertsio berritua izan da atzo irakurri zutena, Alberdania argitaletxeak kaleratutakoa. Idazleak adierazi zuenez, "satisfakzio handia da nire obra Irakurraldi jarraituaren protagonista izatea, izan ere, irakurleek ekarri dute liburua hona". Lertxundiren arabera gaur egun liburugintzaren egoera "nahiko kaxkarra da", eta nobela, "gero eta produktu efimeroagoa", horregatik, harro sentitzekoa da 25 urteko ibilbidea izatea idazle oriotarraren esanetan.\nAnjel Lertxundik berak 8.00retan hasi zuen Bilbo Zaharra euskaltegiak antolatutako irakurraldia goizeko 8.00retan, eta haren ondoren, hainbat lagunek hartu zuten parte. Horien artean, dozenaka ikaslek, izan ere, haien eguna ospatzeko ekitaldia zen atzokoa, "ikasleak omentzea eta klasikoak ezagutzera ematea" baita egun honen helburua. Horregatik, Lertxundiren obra handia bozgoran irakurtzea izan zen ikasleen eginkizun nagusia, Bilbo eta mundu osoko punta guztietatik entzuteko.\nMundu osotik etorriak Lertxundiren nobela Arriaga antzokian irakurri zen arren, mundu osoko ahotsak entzun ahal izan ziren atzo Bilboko antzokian, izan ere tarteka, Erroman, Leipzigen, Valentzian, Txilen, Bogotan, Berlinen,Mexikon eta munduko beste zenbait Euskal Etxetan grabatutako irakurketaren pasarteak proiektatu ziren Arriagan. Gainera, Irakurraldi jarraitua 19.00etan amaitu zen arren, horren ostean, Arriaga plazan, erromeria bat egin zuten, Gaztedi dantza taldearen eskutik.


Sagardoa, sagardotegia (15.03.09) - Ase eta Gose\nKulturilla: sagardoa eta sagardotegia\nMartxoko astelehena. Egun aproposa sagardotegira bueltaxka bat egiteko. Gaur bertan arrimatzekoak omen garenez, ager gaitezen debereak ondo eginik. Merezi ez dugun ospea aitor dakigun, sikiera.\nSagardogintza prozesu osoan sagarra (1,5 – 2 kg., litroko) da osagarri bakarra. Sagarrak barietate hauetakoak ohi dira:\n– %50, garratzak (errezil, manttoni, txalaka, txistu-sagarra, bost kantoi, urtebia…),\n– %30, mikatzak (gezamina, haritza, urdin-sagarra…)\n– %20, gozoak (txori-sagarra, mozoloa, gorri txikia, patzolua…).\nSagardogintza tradizionala fase hauetan gorpuzten da:\na) sagar-biltzea, arbolatik edo lurretik, kizkiarekin jo eta sare izeneko otartxora, osorik eta sano dauden fruituak bildu ahala, dolarera eroaten dira;\nb) sagar-jotzea, dolarean utzi aurretik, sagarra lehertu behar da, eskuz edo makinaz;\nc) dolareko lana: sagarra hautsirik bertan jarri, nahasi eta ordu batzuetan pausatuko da, zanpatu aurretik bera dadin; lehen estualdia eginik, patsa bildu eta ardatzaren biran antolatuko da, beste estualdi bat edo batzuk egiteko;\nd) muztioa isurtzea: dolaretik muztioa tinara isuriko da eta bertatik azken ontzira (barrikote, kupela…);\ne) lehen hartzidura: berton, likidoa berehala hasiko da bortizki irakiten; hortik egun batzuetara,\nf) bigarren hartzidura, motel, lasai, isila hasiko da, ontzia ia erabat itxita; esekiduran dauden hondakinak hondora hauspeatuko dira: hor dagoen likidoa sagardoa da.\nSagardoa egin, saldu eta dastatzeko aukera ematen duen establezimendua da. Dastatze hori, urte hasieratik Aberri Egunera arte (txotx garaian) egiten da, kupeletik bertatik. Jatordu tradizionala hau da: bakailao tortilla, bakailaoa piper berdeekin frijituta, txuleta errea eta bukaera (ardi gazta, intxaurrak eta sagar konfitura), bezero gehienek zutik kontsumitu ohi dutena. Sagardotegi gehienak txotx garaian ohi daude zabalik.\nOrain arte gehienak gipuzkoar Beterrian bildu badira ere, badira Euskal Herri osoan beste hainbat. Garai batean, kaleko zein baserrikoak, soil-soilak ziren: barruan kupela bat edo bi; atean, arranparrila, ia beti txingarretan. Sartzean, norberak sardinak, urdaia edo beste zerbait erretzen utzi eta, aulki luzean esertzen zen, bertsotan, berriketan… Basokada bete sagardok (XX. mendean, urte luzetan) egunkariaren edo ogi barraren prezioa ohi zuen; txarroak, bi halako.


2017-12-11 by María Cuéllar Utzi iruzkin bat\nKaixo!! Dakizuen bezala, ikasturte honetan ere, tapoi bilketarekin jarraitzen dugu eta zuen kolaborazioari esker Aiorak lortu beharrekoa lortu egin du!! Espero dugu horrela segitzea eta ahalik eta tapoi gehiago ekartzen jarraitzea. Guretzako lan sinplea da eta bertzeek lortzen dutena ikeragarria!! Millesker!! … [Irakurtzen jarraitu...] Honako honen gainekoa: Aiorari laguntzen


Zentsurari uko egin eta langileei profesionaltasunez lan egiten uzteko exijitzen die LABek EAJ eta EITBko zuzendaritzari | LAB - EITB\nLehen zentsura kasua\njakina den bezala, parlamentuaren egoitzan bertan eman zen. Batetik EAJko parlamentari eta bozeramale den Joseba Egibarrek ETBko kamerariari “hau ez da grabatzen” bota zion. Ondoren, alderdi bereko parlamentari eta hain zuzen EITBko Parlamentuko Kontrol Batzordeko bai eta Administrazio Kontseiluko kide Luke Uribeetxebarriak ere ez grabatzeko “gonbidapena” luzatu zion langileari. Hau da, EAJko bi kide esanguratsuk zer eta non kontatu behar den agintzen aritu ziren.\nBigarren zentsura kasua\nEITBn bertan eman zen, eitb.eus atarian. Halakoak gertatzen diren kasu guztietan bezala, istiluaren bideoa eskegi zuten webean. Laster, arduradun batek, bideoa dagoeneko zintzilik zegoela eta sare sozialetan bolo-bolo zebilela eta, kentzea egoki ikusi ez, baina bigarren maila batera pasatzea “eskatu” zion kazetariari. Ez zen hor amaitu presioa, eta norabide horretan dei gehiago jaso ziren EITBNETeko erredakzioan. Kazetariak, baina, zentsurari uko egin, eta zegoen bezala mantentzea erabaki zuen profesionaltasun hutsez.\nLABek berriro salatzen du\nEiTBn zentsurak indarrean jarraitzen duela. Ez da inondik ere onargarria EAJk Komunikabide Publikoa bere tresna modura erabiltzen jarraitzea, halako agintekeriaz gainera. Ez dugu onartzen ere oraindik ere EITB barruan ematen den kontrola, zentsura zuzena, zeharkakoa eta autozentsura erabiliz, horretarako propio diseinatuta dagoen egitura mantenduz.\nLABek proposatzen du\nzentsura eta kontrol ideologikoarekin amaitzea noski. Baina halako salaketa egiten dugula lehen aldia ez den bezala, aldaketarik ezean ez da azkena izango. Horretarako EITBk behar duen eredua berriro jendarterekin definitu eta adostu behar delakoan gaude. Eta lehenbailehen hain zuzen informazioa kudeatzeko egitura errotik aldatzea, uneko alderdiaren zerbitzura baino, Komunikabide Publikoa euskal jendarte osoaren zerbitzura jartzeko. Gertaera larri hauen aurrean EITBko Zuzendariaren edota informatiboetako arduradunen iritzia publiko egitea exijitzen dugu.\nEuskal Herrian, 2015eko apirilaren 17an\nAl, 2015/05/04 - 17:14 — Nagusia\nBIDEOA: Cabacas familia eta\nBIDEOA: Cabacas familia eta EAJko Egibar eta Uribieetxebarriaren arteko tira-bira parlamentuan


Abanto-Zierbenako Udala - Abanto Zierbenako Mendi Ibilaldiak 10 urte bete ditu\nAbanto Zierbenako Mendi Ibilaldiak 10 urte bete ditu\nIgande honetan, urriaren 13an, Abanto Zierbenako Mendi Ibilaldiaren hamargarren urteurrena iritsiko da 2019ko edizioaren eskutik. Duela 10 urtetik da Meatzaldeako mendi-hitzordu nagusia. Kirol-erronka horretan, parte-hartzaileek Somorrostro haranaren eta Galdames kontzejuaren gaineko Triano eta Grumeran mendiak zeharkatu beharko dituzte. Euskadi osotik etorriko diren 400 mendizaleek bi ibilbide izango dituzte aukeran, bakoitzaren gaitasunaren arabera: luzea, 29 kilometrokoa, eta laburra, 21 kilometrokoa.\n“Abanto Zierbenako Mendi Ibilaldia erreferente bilakatu da Bizkaian, eta gainera, 10 kilometroko familia-martxari esker, kirol-esperientzia hau iraganaren, paisaiaren, kirolaren eta familiarteko planen arteko sintoniaren adibide bilakatu da. Hitzordua ez galtzea baino, bertaratzea da helburua”, azaldu du Maite Etxebarriak, Abanto Zierbenako alkateak.\nParte-hartzaileak historian zehar gehien ustiatu diren meatzaritza-eremuetan ibiliko dira, baita antzina-antzinatik abeltzaintza estentsiborako erabili diren mendiko larreetan ere. Bista paregabeak izango dituzte hainbat gailurretatik: Pico Ventana (527 m), udalerriko mendiko altuena; La Rasa (611 m); El Cuadro (713 m); Pico Mayor (747 m); Ganeran (822 m), punturik altuena; San Juan (669 m); eta Peña Pastores (673 m). Zalantzarik gabe, udalerriko gailurretan daude bistarik onenak.\n“Gure balkoi naturalak mendizaleei irekiko dizkiegu, ibilaldi on batez eta are bista hobeez goza dezaten, gure iragan meatzaria agerian geratzen den bitartean”, azpimarratu du Etxebarriak.\nAbanto Zierbenako Udalak eta Gallarreta Mendi Taldeak elkarrekin antolatu dute Mendi Ibilaldia, eta Petronorrek eta DEIAk babesten dute.\nEkitaldiaren aurkezpenean Jose Antonio Zudaire, Petronorreko Pertsonen eta Antolakuntza zuzendaria, Kike Hermosilla, DEIAko zuzendari komertziala eta Goio Vicente, Gallarreta Mendizale Taldeko presidentea egon dira Eduardo Mena Kirol zinegotziarekin batera.\n“Mendi-martxa hau sasoi betean heldu da bere hamargarren urtebetetzera. Espero dugu Euskal Herri osotik etorritako parte-hartzaileek zapatilak jantzi eta ibilbide interesgarri eta eder hau egitea, baita gero eta familia gehiago ikustea ere, gure mendietan barna doan ibilbide honetan parte hartzen eta gozatzen” azaldu dute ibilaldiaren erakunde sustatzaileek.\nAbanto Zierbenako ibilaldiaren erakargarri nagusiak zentzu parte-hartzailea eta anaitasun mendizalea dira, eta erreferente kultural bilakatzen ari da.\nParte-hartzaileen gaitasunetara ezberdinetara egokitzeko, Mendi Ibilaldiaren hamargarren edizio honek bi ibilbide alternatibo eskaintzen ditu. Alde batetik, ibilbide luze bat zehaztu da, 29 kilometrokoa –esperientzia gehien dutenei bideratua– eta, bestetik, ibilbide errazago bat, 21 kilometrokoa, bertaratuko den gehienentzat egokia.\n“Jarduera oso osasuntsua da, gure ingurua erakusten diguna, zeinak askotan erreparatzen ez diogun arren, edertasun paregabea ostentzen duen. Martxa honek gure herriko onena erakutsi nahi digu pausoz pauso; beraz, markatu gorriz igandea egutegian, Mendi Ibilaldia baitaukazu Abanto Zierbenan. Ez da lehiaketa bat, baizik eta ibilaldi bat gure mendietan eta historian barna”, adierazi du Etxebarriak.\nIzena ematen duten mendizaleek anoa likido eta solido bana jasoko dute ibilbidean zehar. Horrez gain, proba bukatu ondoren Gallartako Txikito pilotalekuko dutxak erabili ahal izango dituzte. Igandean goizeko 08:00etan hasiko da mendi-abentura, Gallartako Eusko Gudariak plazatik, eta udalerri meatzariko gune berde eta altuenetatik igaroko da, non egun, oraindik, meatze esplotazioaren oihartzuna entzuten den.


Estatutuaren erreforma "izozteko" PSE-EErekin ituna egin izana ukatu du Ortuzarrek: "Autogobernu lantaldeari ahal bezain laster helduko zaio berriz ere"\nEuzkadi Buru Batzarreko presidenteak “zentzugabekeria” jo du aisialdiko nazioarteko bidaiak baimentzea, eta iragarri du EAJ-PNVk “ekin eta ekin jardungo duela Estatuaren lotsaizunak- hauen artean Zabalza auzia- estaltzen dituen Sekretu Ofizialen lege anakronikoa aldaraztea lortu arte”\nAndoni Ortuzar Euzkadi Buru Batzarreko presidenteak erantzun biribila eman du azken egunotan hedabide batzuek argitaratutakoaren harira EAJ-PNVk eta PSE-EEk Autogobernu lantaldea “izoztea” erabaki ote duten galdetu diotenean. “Ez, ez da egia. Ez dago halako akordiorik”, adierazi du jeltzaleen buruak. Gaur goizean Onda Vascari egin zaion elkarrizketan, Ortuzarrek baieztatu duenez “legebiltzarreko beste gaiekin gertatzen diren moduan”, marko estatutario berri bat sortzeko lanak “mugatuta geratu dira gaur egungo pandemia egoeran. Legebiltzarreko osoko bilkuretara ere legebiltzarkideen erdia joan ohi dira, gainerakoek telematikoki parte hartzen dute. Batzordeak salbuespen egoeran daude, eta baldintza horietan Legebiltzarreko jarduera goitik behera eraldatuta dago”, esan du “baina ez dago itunik Estatutuaren aldarazpena kaxoi batean sartzeko edo izozteko. Lantalde bat dago, aurreko legealditik datorrena, eta deitu beharko da, ahal denean, lanei berriz heltzeko”.\nEBBko buruari galdetu diote aisialdiko nazioarteko bidaiak justifikatuta daudela uste ote duen, Donostian eta beste hainbat hiritan egiaztatu den fenomenoa. “Argi eta garbi ez”, esan du. “Ez dauka zentzurik autonomia erkidego batetik bestera senideak bisitatzera ere joateko aukerarik ez dugun egoera honetan, Parisetik ezdakitnora joateko aukera izateak. Zentzugabekeria bat da eta konpondu behar da. Europako legeria hain konplexua izateak dakartzan ondorioetako bat da. Batasuna gara, baina konfederazio bat gara eta Estatuek gauza batzuk eurentzat hartzen dituzte, beste batzuk komunitatean daude… Krisi honetan Europako Batasunari jostura batzuk urratu zaizkio. Gauza batzuk ondo daude eta Europaren erantzuna Estatuz Estatu eman zitekeena baino sendoagoa izan da, baina beste gauza batzuk daude diren modukoak izan behar ez direnak, eta horietako bat dira aisialdiko bidaiak. Europako legeria komun bat behar dugu halako kontraesanak edo ondorio txarrak sahiesteko”.\nOrtuzarri ere galdetu diote Euskal Taldeak Kongresuan eta Senatuan Mikel Zabalzaren auziaz eta eman diren azken argibideez etengabe egin dituen galderez, zeintzuei erantzunik eman ez baitzaien. “Behin eta berriz eskatuko dugu gertakariak argitzea, Mikel Zabalzaren kasuan argi baino argiagoak direnak. Demokrazia oso batek ezin ditzake halako hutsuneak izan, ezin ditzake halako zulo beltzak izan. Eta Sekretu Ofizialen Lege anakronikoak ezin ditu Estatuaren lotsaizunak estali, eta horiek ez dira Estatuaren lotsaizunak, baizik eta Estatua eta Estatuaren indarra modu txarrean erabili zituztenena. Espainiako sistema demokratikoaren gaur egungo agintariei interesatu beharko litzaieke oroimen hori eta zerbitzu-orri hori garbitzea, sistema demokratikoaren indarra ere badatzalako zulo beltzak edo jarduera okerrak sistema demokratikoaren izenean argitzean eta garbitzean. Guk hor jarraituko dugu, ekin eta ekin, lege hori aldatu arte, dagoen moduan indargabetu arte eta mendebaldeko beste edozein demokraziaren pare egongo den Sekretu Ofizialen Legea egon arte”, erantzun du Ortuzarrek.


Arratsaldeko zortziak aldera. Etxean nengoen, gozo-gozo, Teleberria noiz hasiko zain. Bat-batean, atezain automatikoko txirrinaren hots errukigabea: riiiiiiiiiiiiiiiiig, riiiiiiiiiiiiiiiiiiig, riiiiiiiiiiiiiiiing. Ez nuen ireki. Banekien nor zen. Ordu hartan ezin zitekeen beste inor izan. Txinatarrak ziren noski; bi ale oraingoan. Hamaikagarren aldiz gure postontziak gainezkatu nahi izango zituzten beren propaganda-paper gogaikarriekin. Beste auzokideak ere nonbait ohartu ziren txinatarren presentziaz: inork ez zien ireki. Halako batean, bietako batek eranskailu edo pegatina bat atera zuen poltsikotik. Nire kameratxotik ikusi ahal izan nuen “restaurante Dragon Rojo” jatetxearen logotipoa, helbidea, menuak eta horrelako beste zenbait datu ageri zirela eranskailuan.\nGure atari barrura sartzea lortuko ez zutela ikusirik, zer egingo larru horidunek eta paper itsaskorra gure atariaren kanpoaldeko kamera gainean jarri ez zuten ba! “Zerri alaenak!”, pentsatu nuen nire artean. Atarira jaitsi nintzenerako eranskailua sendo-sendo zegoen kamera babesten duen kristalaren gainean; ez zegoen hura kenduko zuen Jainkoaren semerik. Alkoholez luzaz igurtzi beharko, lehen bezala uzteko. Dragon Rojo jatetxera joan nintzen hurrena, jatera, baina ez eguneko menua, hango deabru hori batzuk baizik; asmoa hori zen behintzat. Nagusi-itxura zuenari hizketan hasi orduko sei bat txinatarrek inguratu ninduten.\nArgiune batean konturatu nintzen ezen, aspaldiko partez, ez nituela aldean lutxakoak edo ukabil amerikarrak; etxean ahaztuta neuzkan, noiz eta haien premia handiena nuen egunean. Egoera hartan gauza bakarra egin nezakeen: erretolika alde batera utzi eta mahai batean esertzea, udaberriko rollito bat eskatu ondoren. Horixe egin nuen. Azken hitza esateko nuen, ordea. Biharamunean, goizeko 4etarako han nintzen berriro, Dragon Rojoren kanpoaldean, silikona potea eskuetan sarraila bolada baterako izorratu nahirik. Silikona pote erdia baino gehiago gastatu nuen, ekintzaren arrakasta bermatzeko. Zotz batzuk ere sartu nituen sarrailan, badaezpada ere.\nHandik egun batzuetara itzuli nintzen jatetxera. Berriro ere ikusi nahi nuen txinatarren artaburu-aurpegia. Ordurako, noski, sarraila konpondua zuten. Jantokian harro-harro sartu eta entsalada txinatar bat eskatu nuen. Atoan ekarri zidaten eskatutakoa. Gozo-gozoa entsalada, baina saltsak aukeran zapore arraro xamarra zeukala iruditu zitzaidan. Arraioa! Silikona zen eta! Ekialdeko seme-alaba haiek saltsaren ordez silikona jarri ez zidaten ba! Bi egun eman nituen ahoa ireki ezinik, ezpainak elkarri itsatsita neuzkalako. Azkenean, ospitalean, besterik ezean, alkoholez luzaz igurtzi behar izan zidaten muturra, nire adierazpen-askatasuna itzultzeko.


Euskaldunen portzentajea % 25,3tik % 46,0ra bitartekoa da. Barakaldon da txikiena eta Donostian handiena. Batez bestekoa %32,3 da: hiru biztanleetatik bat euskalduna da. Sei udalerri horietan 316.620 euskaldun bizi dira eta 197.362 euskaldun hartzaile.\n2011ko datuen arabera, euskaldun berrien ia erdia (% 49,3) sei udalerri horietan bizi ziren. Barakaldon eta Gasteizen lau euskaldunetatik hiru baino gehiago ziren euskaldun berriak.\nEdonola ere, hirigune handi horiek arazo bereziak sortuko dituzte. Euskara herrietako kontestu komunitarioetan gorde da hobekien. Hiriaren dinamikak erantzukizuna leundu eta desagerrarazi omen du, Xabier Aierdiren hitzetan. Euskaldunari erantzukizunez jokatea eskatu zaio baina hirietan euskalduna askeago sentitu da erantzukizun horri itzuri egiteko: are gehiago, bere burua euskaldun osotzat hartzen ez duten euskaldunen kasuan.


mikel; 2011, Apirilak 18 | Iruzkinak ezgaituta argazkia: ukberri.net\nAtzean ehunaka mila pertsona zituelarik milaka kilometro egin ostean, lekukoa milaka eskutatik igarotakoan (umeak, gazteak, emakumeak, oraindik gazte dauden jubilatuak…) heldu da 17. Korrika -duda izpirik gabe euskalgintza osoak egiten duen erakustaldi handiena- bere amaierara, Donostiara, Trebiñutik abiatu eta hamar egunetara.\nAzkenik, Gipuzkoako hiriburuan eman da argitara zein izan den eskurik-esku ibili izan den lekukoaren mezua (pdf). Irakurtzean Ilaski Serrano bera ere hunkitu duen mezua, hain zuzen. Bertan, gauza bakarra nabarmendu nahi nuke, edukia ondoen laburtzen duen esaldia dela uste dudalako:\nEta ezin da euskalakari izan euskaraz egin barik, euskaraz berba egiten ahalegindu barik.\nHorrek laburtzen du Euskalakari izatearen muina: ezin da euskara maitatu euskara jakin eta erabiltzen ez bada. Maitatu, ikasi eta aritu beharra dago, eta aritzearekin batera, bere erabilera ahalik eta esparru gehienetara zabaldu, euskalakari izateko. Ezin da Bai Euskarari esan erdaretatik abiatuta.\nAsko izan dira petoa jantzi eta Korrikan parte hartu eta euskararen aldeko konpromisoa erakutsi duten herritarrak, aldarrikapen giroan (ez dezagun ahaztu, Korrika bera, jai-giroan egiten den arren, euskararen aldeko aldarrikapenerako esparrua dela, zentzu zabalean), baina zoritxarrez ere, ez dira gutxi Korrikan parte hartu duten euskalakari kukulaukariak. Kukulauka, ezkutaketan, dabiltzan euskalakariak hain zuzen: Korrikan euren euskaltzaletasuna harro erakutsi eta egunerokotasunean euskaltzaletasun hori ezkutatzen dutenak, hain zuzen, dira euskalakari kukulaukariak. Edo kontrara, euren eguneroko erdaltzaletasun porrokatua Korrika egunean ezkutatu, eta euren burua euskalakari agertzen diren kukulaukariak.\nEta euskalakari kukulaukariena, bere burua euskaltzaletzat duen eta asanbladak euskaraz egin eta lehen tragorako erdarara jotzen duen sasieuskalakariari edota kilometroak erosi bai, baina hizkuntza politika lotsagarriak aplikatzen dituzten erakunde eta enpresetara zabal daitekeen izatasuna da.\nJaiaren ajearen ostean, norberak egin dezala gogoeta, bai jarrera pertsonalean, baita inguruan (lagun, lan, zein erakunde) eragiteko dituen aukeren inguruan, bultzatu duen martxaren lekuko barruan eroandako mezuan sinesten badu, bederen. Tulipak eta espekulazioa\nmikel; 2011, Otsailak 8 | Iruzkinak ezgaituta Tulipak, Herbehereekin lotzen diren lore horiek, jatorriz Asia txikikoak dira, turkiarrek landatu eta beraien patioetan jarri zituztenak. Tulipa izena bera, persierazko dulban (durbante) izenetik eratorria omen da. Europan, antza denez, Turkian zegoen Alemaniako de Busbecq enbaxadoreak sartu zituen.\nEuroparrak liluraturik geratu ziren lore berri honen aurrean, hain baitzen desberdina gainerakoekin alderatuz gero. Herbehereetan, Leideneko Hortus Botanicusean landatu ziren lehen erraboilak 1593ko amaiera aldean. Bertan, Carolus Clusius-ek, ikusi zuen, hainbat gurutzaketaren ostean, petaloetan gar itxurako koloreak eratzen zirela. Bertako merkatari aberatsek, lorearen arroztasuna eta ikusgarritasuna ikusiz, euren saloi eta geletan lorok jartzen hasi ziren, euren estatusaren erakusgarri gisa.\nEskari gero eta handiagoari erantzuteko, tulipa landatzaile gehiago agertu ziren eta laster joan zen handitzen estatus sinbolo berri hau lortzeko grina. Tuliparen haziak loratu arte, urteetako denbora behar da (7-12 artean); denbora honetan, erraboil bat eratzen da, zeina desagertu egiten den loratzean, beste erraboil biki bat utziz bere lekuan. Eskaria, beraz, askoz arinago joan zen handitzen eskaintza baino, eromen espekulatiboari ateak irekiz.\n1636 eta 1637an, erraboilen truke diru kantitate handiak ordaintzen hasi ziren, hauek askotan aldatzen zirelarik jabez loratu baino lehen. Semper Augustus (irudian) erraboil bakar bategatik, langile baten hamar urteko soldata heinako kopuruak ordaintzen ziren, baita Amsterdam erdiko etxe batek garai hartan zituen prezioa ere. Gar itxurako petalo berezidun tulipez gain, tulipa normalen prezioa ere igotzen joan zen, nahiz eta maila berera ez heldu. Erraboilak, laster prezio altuago batean saltzeko erosten ziren, prezio-desberdintasunarekin etekina handitzeko asmoarekin.\nGuzti honek eztanda egin zuen 1637ko otsailean, Haarlem-eko merkatari batzuk euren tulipak esperotako prezioan saltzeko gai izan ez zirenean. Hainbat eta hainbat espekulatzailek dena galdu zuten, baita erraboiletan inbertitu zuten hainbat jende xehek ere. Saldu gabeko erraboilak, edota erreserbaturik izan bai baina eskura eman ez ziren erraboilak (izatez, asko eta asko ez ziren eskuz aldatzen, beraien gaineko eskubideak baizik, honi windhandel edo haize-merkataritza deitu zioten) zituzten espekulatzaileek, erreserbaturiko erraboil hauen balioa erosleengandik eskuratzeko epaitegi eta agintariengana jo zuten. Epaileek ordea, sukar hau jokoa -eta ez salmenta normala- zela argudiatuz, eskaerari uko egin zioten. Espekulazioa errotik moztu zen, maiatzean, tulipen prezioa berriz egonkortuz (otsail eta maiatza arteko salmenta prezioen datuak ez dira ezagunak, prezioak izandako beherakadaren abiadura ezin delarik ondorioztatu).\nTulipen prezioaren eboluzioa 1636-37ko neguan zehar. CC-BY-SA JayHenry\nIronikoki, tulipen petaloek gar itxura izatearen arrazoia gaixotasun bat da, hainbat gurutzaketen ondorioz tulipa ahulagoek harturikoa. Gaur egun, ez dira horren ezagunak eta Rembrandt tulipa deritze, XVII mendeko hainbat artelanetan agertzen direlako.\nNorbaitek atera ditzala bere kontu eta gaur eguneko paralelismo posible guztiak. Kasualitatea edo ez, historiak badu errepikatzeko gaitasun ikaragarria.\nWikileaks eta komunikabideak\nmikel; 2010, Abenduak 1 | Iruzkinak ezgaituta Herritarrok egia jakiteko eskubide osoa dugula uste dut eta horregatik jotzen ditut Wikileaks moduko ekimenak behar-beharrezkotzat, prentsa askatasuna eta abarreko askatasunak babestu bai baina gugandik egia garrantzitsuak ezkutatzen dituzten botere faktikoen aurrean independentzia izateko.\nAzkeneko telegrama famatuen publikazioaren harira, badira ordea kontu kezkagarri batzuk. Wikileaks ez da komunikabide bat, bere lana, jasotako datuak askatzean datza. Cablegateko telegramak, datu gordinen askatze masiboa da, nondik komunikabide handiek datuen biltze selektiboa egin duten, euren interesekoa den informazioa bakarrik publikatzeko.\nEta hor dago koska, komunikabide gehienak eskandalu burokratiko edota pertsonaia publiko desberdinetan duen eraginean geratu dira, horiek sortzea ahalbidetzen duen makinaria osoari kritika estrukturalik egin gabe, edota egiturazko analisi sakonik egin, telegrama horiek behar bezalako testuinguruan jarrita. Detaile jakin batzuekin geratu dira bakarrik, Wikileaks-ek datuak publikatuz bermatu duen egia jakiteko eskubidea ondoren komunikabideek moztuz. Egia da datu gordinak hor daudela edonork kontsulatu ahal izateko, baina, nork egin du telegrama guzti horiek irakurtzeko esfortzua?\nBill Kovach eta Tom Rosentielen The elements of Journalism liburuan aipaturik kazetaritzaren elementuak zerrendatuko ditut (nahiko libre itzuliak):\nKazetaritzaren lehen betekizuna egiarekiko da\nBere leialtasuna, hiritarrekiko\nBere esentzia, egiaztapenaren diziplina\nProfesionalak, informatzen duenari buruzko independentzia mantendu behar du\nBoterearen monitore independente legez funtzionatu behar du\nKonpromiso eta kritika publikorako foroak hornitu behar ditu\nBerriak esanguratsu, interesgarri eta aproposak izateko ahaleginak egin behar ditu\nBerriak ulergarri eta proportzional mantendu behar ditu.\nProfesionalak baimenduak izan behar dute euren kontzientzia pertsonala baliatzeko.\nZein komunikabidek bete ditu printzipiook kasu honetan? Hori da faltan bota dudana, ez dela egon osoko analisi neutral eta sakonik. Wikileaks-ek bere lana bete du datuak eskuragarri jarriaz, baina, egindako lan itzelaren ostean, anekdotak, besterik ez dut ikusi. Batzuk serioagoak, beste batzuk ez horrenbeste. Telegramek erakusten duten testuingurua da ordea, nire ustez, benetan ikertu beharrekoa.\nSareko euskal entziklopedia berri baten beharraz\nmikel; 2010, Azaroak 20 | 8 iruzkin » Entziklopedia berri bat sortuko omen du Eusko Jaurlaritzak. Garai berriotan beste era batera izan ezin daitekeen modura, sarean argitaratuko ei da. Prezioa: 200.000 euro.\nBehingoagatik, ados nago Jaurlaritzaren argudioekin, sarean egongo den euskarazko entziklopedia ganorazko bat proiektu estrategikotzat daukadalako nik ere, hizkuntzaren normalizazio eta prestigioa lortzeko prozesuan. Euskaldunontzat tresna paregabea, dudarik gabe.\nEta zorionez, gauden XXI mende honetan, ez gara utopia batez ari; egunero-egunero hobetzen doan errealitate bati buruz baizik. Badaude euskarazko entziklopediak sarean. Zertarako behar da beste bat?\nBirritan pentsatzen dute gainerako hizkuntzetan entziklopedia bat argitaratu baino lehen, gauzak aldatu direnaren seinale. Ikusten al dugu entziklopedia iragarkirik? Kontsultatzen ditugu etxeko entziklopediak? Egia da honako hau, ez dela paperezkoa izango, baina nago entziklopedia digital izan baino, sarean egongo den entziklopedia konbentzionala izango dela. Bi gauza oso desberdin.\nEntziklopedia bat sarean, papereko mentalitate berarekin argitaratzea, gurpila berriz asmatzea bezalakoa da. Entziklopedia hori argitaratzen den momentutik egongo da desfasatuta eta seriotasuna mantentzearen aitzakiarekin, internautek ez dute aurkituko baliagarria izan ahal zaien informazioa (Britannica-n artikulu hau egongo ez litzatekeen moduan). Hasieran baliteke arrakasta izatea, baina denborak Wikipedia moduko proiektuak gero eta gehiago indartuko ditu, etengabe joango baitira handitzen. Harluxet eta Wikipedia dira bi mundu horien konparaziorik onena. Harluxet gauza askotarako baliagarria den arren, egunetik egunera zahartzen ari den entziklopedia da, Wikipedia eguneraturik mantentzen den bitartean (eta ez baldin badago eguneratuta, irakurleak egunera dezake, Harluxeten ez bezala).\nWikipediarena, -sareko entziklopedia batena, alegia- funtzionatzen duen eredua da, etengabe eguneratzen, hobetzen, osatzen… doana. Eusko Jaurlaritzaren dirulaguntzarik gabe eraikitako entziklopedia neutrala. Dozenaka editorek auzolanaren bitartez eta kontsentsuaren bitartez eraikia. Bere eduki guztiak erabiltzeko askatasuna eman eta bermatzen duen bakarra. Ezaugarri guzti horiek (bakarka, zer esanik ere ez multzoan) betetzen dituen entziklopedia bakarra da. Eduki aldetik ez duenak zertan inolako inbidiarik izan besteei. Montorik, esaterako, ez zukeen Wikipedian duen heineko lekurik beste inon izango.\nEz nabil aniztasunaren aurka joaten, denonak diren baliabideen erabilpen -nire ustez oker- baten kontra baizik. Eta Jaurlaritzak benetan euskara bultzatzeko asmoa badauka, ez luke paperezko entziklopedia bat sarean jarriko, zahar eta txiki geratuko bailitzateke Wikipediaren alboan, zokoratuta denbora laburrean. Euskarazko sareko entziklopedia indartsu bat izateko, 200.000 euro horiek, entziklopedia berri batean gastatu baino, euskarazko Wikipedia (eta beste guztiak) posible egiten dituen Wikimedia Fundazioari ematea gomendatzen diot Eusko Jaurlaritzari.\nBandalismoak Wikipediatik Googlera jauzi egin zuenekoa\nmikel; 2010, Irailak 30 | Iruzkinak ezgaituta Kaster herriko artikulua hartuko dut hizpide, Wikipedian egindako bandalismoak zenbateko eragina izan dezakeen erakusteko. Kaster, ingelesezko wikipediako artikuluaren aburuz, Flandria mendebaldeko herria da. Eta ez du informazio gehiagorik eskaintzen momentu honetan.\nBaina, behin baino gehiagotan gehitu zitzaizkion nahiko dudagarriak diren datuak. Bandalismo kasu argia, inoiz ez baita egon pokemonez jantzitako serie-bortxatzailerik (sic) bertan.\nGero, Google ahalguztidunak, zeinak definizioak emateko noizean behin Wikipediako orriak eskaneatzen dituen, Kaster-en definizioan bortxatzailearen anekdota ere txertatu zuen, bandalismoa desegin gabe zegoen epe labur horretan hartuz orria. Beraz, nahiz eta wikipedian bandalizazioak desegin, gerta liteke bandalismoak sarean jarraitzea, erraz konproba daitekeen moduan.\nArgazkiak lantzeko tresna libreak\nmikel; 2010, Irailak 21 | Iruzkinak ezgaituta Udako oporrak bukatu zirela bada denbora nahiko eta, litekeena da atzerrira egindako bidaia, mendira edo hondartzara egindako txango(eta)tik kamera digitala argazkiz lepo ekarri izana. Baliteke baita, arrazoi bata edo besteagatik, argazki horiek ostean ordenagailuan landu nahi izatea. Hurrengo pausua da jakitea zein tresnarekin landu nahi diren argazkiak, eta horretarako zirriborratu dut azpian dagoen zerrenda hau, tresna libre, doako eta plataforma-anitzez osaturikoa. Adibide modura, neronek aplikazio hauek erabilita eginiko argazki batzuk jarri ditut.\nGIMP (GNUren Irudiak Manipulatzeko Programa)\nAplikaziorik ezagun eta osatuena, mundu libretik at Photoshop ezagunarekin alderatzen dena. Gauza asko egin ditzakegu berarekin, geruza desberdinak sortu eta beraiekin lan egitetik, iragazkiak perspektiba konponketak… aplikatzeraino. Gainera, euskarazko eskuliburu bikaina aurkitu dezakegu sarean, horrelako tresna zabala nola erabili hobeto ulertu eta ikasteko.\nGimp erabiliz eginiko dekolorazio selektiboa\nRAW fitxategiak (fotomakinetako irudi-gordinak) errebelatu ditzakegu programa honekin. Argazkigintzan serio hasiz gero, ziurrenik era honetako aplikazioak oso interesgarriak suertatuko zaizkigu, zuri-balantzea, kolore-saturazioa eta abarreko parametroen gainean kontrol handiagoa izatea ahalbidetzen baitute. Ufrawren kasuan, gazteleraz sarean oso gida interesgarriak ditugu eskuragarri.\nUfraw erabiliz errebelaturiko irudia.\nHainbat irudi desberdinekin irudi panoramiko handiago bat egiteko balio duen aplikazioa, aurreko batean ere aipatu nuena. Panotools erabiltzen du azpitik eta proiekzio desberdinak erabili ditzakegu, efektu artistiko interesgarriak lortuz. Erabiltzaile berriarentzat era automatikoa oso intuitiboa da, emaitza bikainak lortuz. Zer egin daitekeen ikusteko, onena euren tutorialetan begiratzea da.\nHugin erabiliz eginiko irudi panoramikoa\nHDR edo Tarte Dinamiko Handiko irudiak egitea ahalbidetzen duen aplikazioa, esposizio desberdineko argazkiak konbinatuz. Era honetan, tarte dinamiko normaleko irudi batean ilunegi edo argiegi ikusiko litzatekeena oso ondo ikusten da, zenbaitetan itxura irreala emanez argazkiari. Gisa honetako irudietan interesaturik egonez gero, bota begiratu bat tutorial erraz honi.\nQtpfsgui erabiliz eginiko HDR irudia\nAzken ohar txiki modura esatea nik arinago eman nuela software librera jauzia, argazkigintza digitalera baino, eta beraz, ez dakidala aplikazio hauek bere baliokide ez-libreekin alderatuz hobeak, txarragoak edo zelakoak diren; ni neu oso gustura nago hemen zerrendaturiko aplikazioekin, eta nire argazki guztietarako erabiltzen ditut.\nGozatu aplikazio hauetaz: doakoak eta libreak dira! Eta tresna libre hauek, argazki libreak egiteko erabiltzen badituzu, oraindik hobe!\nmikel; 2010, Uztailak 22 | Iruzkinak ezgaituta Wikipedia eskoletan: Esperientzia katalana\nmikel; 2010, Uztailak 22 | Iruzkin bat » Esan bezala, Wikimania 2010ean izan nintzen, Gdansken. Asko dago idazteko, komentatzeko eta argitzeko, baina gurako nuke hasi niretzat hitzaldi interesgarrienetarikoa izan den batekin: Wikipedia at schools. The Catalan Experience. Wikipedia eskoletan\nWikipediaren erabilera eskoletan irakastearen onurak bistakoak dira: alde batetik, ikasleek gaur egungo tresna gero eta garrantzitsuago baten erabilera aztertuko lukete, euren ikasketa prozesuan etekin handiagoa atera ahalko lioketena. Bide batez, ikasleak motibaturik egonez gero, Wikipediak wikilariak lortzeko aukera izango luke, bertan edukiak sortuko lituzketenak etorkizunean.\nEzin da ahaztu wikipediak eragin oso handia duela gaur egun eskoletan eta komenigarria litzateke irakasle eta ikasleek kontuan hartzea zer den wikipedia eta nola funtzionatzen duen.\nZailagoa da ordea, onura eta helburu horietara heltzeko bitarteko egokiak aurkitzea. Ez dago metodo magikorik wikilariak lortu eta ikasle guztiek wikipediak nola funtzionatzen duen ikasteko. Katalanen esperientziatik ikasteak ordea, ibilaldia hasiera-hasieratik ez hastea dakar.\nAurkezturiko proiektua, labur\nViquibalear izeneko proiektua, Balear Uharteetako hamahiru eskoletan eginiko proiektu-pilotua izan da (13 irakaslek eta 160 ikaslek hartu dute parte), eskoletako ikasleek katalanezko wikipedia artikuluz hornitzea helburu izan duelarik, txapelketa baten bitartez. Gobernu autonomikoaren (diru)laguntzarekin gauzaturiko proiektua izan da.\nBertan, lehenik eta behin, wikilari batzuk Moodle ikastaro baten bitartez hezi zituzten eskola-irakasleak Wiki eta Wikipedia munduan trebatzeko. Ostean, irakasleek ikasleei pasa zizkieten ikasitako oinarriak eta behin oinarri teknikoak irakatsita, hasi zen artikulu-txapelketa eskola desberdinen artean. Wikilari eta irakaslez osaturiko epaimahaiak erabaki zuen sariak nola eta nori banatu.\nEmaitzak: 602 artikulu sortu ziren txapelketan, horietatik 472 katalanezko wikipediara pasa zirelarik. Editore aktiborik ez da lortu, bai ordea noizean behinekoak, pixkanaka aktibatzen ari direnak.\nWikilariz osaturiko elkarte legala izatea. Gobernuarekin hitz egin edota proiektu bat abiarazteko orduan, identifikazio fiskalerako zenbakia izateak ez ditu gauzak errazten, ezinbestekoa da hasteko. Gainera, gisa honetako kontuetarako, jendeak nora jo dezakeen errazten du, maila pertsonaletik harago joan daitekeen sare zabalagoa sortuz.\nEskola-irakasleei kreditua ematea. Formazioa jasotako irakasleei ikastaroa egin eta proiektuan parte hartu dutenaren agiria emateak asko lagundu du hauen partehartzea sustatzeko.\nArtikuluak ebaluazio barruan sartzea. Ezinbestekoa da irakasleek era batera edo bestera ebaluaziorako artikuluak kontuan izatea ikasleek euren lanak eragin zuzenagoa ere izango duela ikus dezaten.\nWikipedia plataforma modura EZ erabiltzea. Aparteko domeinu eta zerbitzariak, ingurune kontrolatuago bat sortzen du, wikilariei artikulu txarrak sor dezakeen lana aurreztuz eta ikasleei euren artikuluak beste inork aldatzen ez dituenaren berme handiago bat emanez, komunikaziorako erraztasunak (oharak etab.) ahaztu gabe. Bukatuta dagoenean idatziko da artikulua wikipedian.\nOihartzuna. Jende berria erakartzeko, egiten ari den lanaren garrantziaz jabetzeko, behar-beharrezkoa da komunikazio lan ona egitea. Gehiago izatea ahalbidetuko du epe ertainean.\nEta gurean, zergatik ez?\nEgin dira saiakerak, baina nik uste dut -berriz ere ezer magikorik ez dela existitzen gogoratuz- beharrezkoa dugula eginiko akatsetatik ikasi eta proiektu arrakastatsuetatik abiatuz eraikitzea. Saia gaitezen.\nmikel; 2010, Ekainak 23 | 3 iruzkin » Uda berriki hasi den honetan, gustatuko litzaidake geroago etorriko diren esperientzia eta kroniken aurrerapen bat egitea, oraindik oporretan ez nagoen honetan nire burua animatzeko, gero zer datorren ikusita. Hamahiru ere bidaia blog bihurtuko da uda honetan. Hona hemen egingo ditudan bidaiak uda honetan, labur-labur:\nGdansk, Polonia. Wikimania 2010ean emango dudan hitzaldia aprobetxatuz (detaile gehiago, laster) zazpi egun egingo ditut Baltikoko hiri interesgarri honetan, horietatik hiru Wikimanian bertan, gainerakoetan inguruak ezagutzeko asmoa dudalarik.\nMallorca. Lehenengoz joango naiz Balear Uharteetara, deskantsatzeko asmoarekin. Dena den, badut interesa baita inguruak ikusteko. Aurkituko dudan masifikaziorako mentalki prestatzen dago nire burua.\nOsinalice, Txekia. Egin ohi dudan moduan, aurten ere izango naiz auzolandegi batean. Oraingoan, parke natural bateko bide eta hesiak egiten emango ditut egunak, Osinalice herrixkan (27 etxe, 11 biztanle). Gogotsu nago auzolandegian lan egin, jende berria ezagutu, eta gero lasai-lasai nire erritmora Txekiar Errepublikako zenbait leku bisitatzeko.\nBadakit azkenaldian bloga ez dela izan oso eredugarria aktibotasun aldetik, baina saiatuko naiz udan noizean behin idazten, argazkiren bat erakusten… Ez dut bideorik egingo, ez daukadalako ez gogo ezta abilidaderik ere horretarako. Horretarako badaude hobeak. Berriz ere, heldu da #oporrak etiketa erabiltzeko garaia. Azkenik.\nKazetaritza eta txosten teknikoak\nmikel; 2010, Ekainak 1 | Iruzkinak ezgaituta Nola egin ingeniariek esaldiak osoak erabiliz, labur idaz dezaten? Kazetaritza eta txosten teknikoen formatua konbinatuz. Egunkariko artikuluetan, paragrafoak garrantziaren arabera daude ordenaturik, irakurleak interesa galtzen duen edozein puntutan utz diezaiokelarik irakurtzeari, jakinda irakurri duen zatia irakurri ez duena baino garrantzitsuagoa dela. Zure mezua esaldi bakarrean adierazi. Hori da zure izenburua. Idatzi paragrafo bat mezua justifikatuz. Hori da zure laburpena. Laburpenean, kontestu handiagoa edota argibide gehiago behar duen esaera bakoitza markatu. Idatz itzazu paragrafo bat edo bi horrelako esaera bakoitzeko. Hori da zure txosteneko gorputza. Identifika ezazu gehiago argitzea behar duen gorputzeko esaldi bakoitza eta idatzi paragrafo bat edo bi eranskinean. Txertatu zure kontakturako informazioa, argibide gehiago behar duten irakurleentzat.\n-William A. Wood (jatorria)(non ikusia)


Osasungintza euskalduntzeko hainbat kexa eta iradokizun jaso zituzten atzo Jai Zale tabernan - Arrasate - Goiena.eus\nOsasungintza euskalduntzeko hainbat kexa eta iradokizun jaso zituzten atzo Jai Zale tabernan\nJokin Bereziartua Lizarazu 2015-03-14 10:36\nAitor Montes eta Garazi Sagasta atzo Arrasateko Jai Zale tabernan.\nEuskarazko osasungintza baten aldeko ekintza berezia egin zuten atzo Aitor Montes medikuak eta Garazi Sagasta erizainak Jai Zale tabernan. Arrasateko Euskal Herrian Euskaraz taldeak kudeatzen duen tabernan, herritarrek osasun arreta euskaraz jasotzeko kexa eta iradokizunak batu zituzten, ondoren Osakidetzara helarazteko: "Uste baino askoz jende gehiago etorri zen, gaindituta ibili ginen", dio Montesek. Era berean, Korrika Kulturalaren barruan bertso saioa izan zuten Xabi Igoa, Ane Zuazubiskar, Maddi Sarasua eta Martin Berrizbeitiaren eskutik.\nAitor Montes medikua "oso gustura" dago atzoko ekintzak izan zuen harrerarekin: "Datu bat emateko, 2013an Elebiden osasun arloan hizkuntza urraketengatik 20 kexa jaso ziren urte osoan. Atzo 78 kexa eta iradokizun batu genituen, arratsalde baten kopurua laukoiztu da. Atera kontuak", dio.\nHorrekin Montesek adierazi gura du herritarrek ez dutela osasungintzan hizkuntza eskubideak urratuak izan zaizkiela sentitu izan, gaztelaniaz ohitu direlako. Bada, halako ekintzekin ohitura hori aldatuko dela espero du Montesek: "Hau oso bizkor doa. Atzo bi ordenagailurekin bakarrik ezin izan genuen gura beste kexa zein iradokizun jaso. Adibidez, Arizmendi ikastolakoak ere etorri ziren eta gurasoen artean ekimenaren berri emango dutela esan zuten".


Ikerketa baten arabera 33 urtetik aurrera musika berria entzuteari uzten diogu — Gaztezulo\nIkerketa baten arabera 33 urtetik aurrera musika berria entzuteari uzten diogu\nIkerketa baten arabera 33 urtetik aurrera musika berria entzuteari uzten diogu Ez duzu ulertzen Billie Eilish-en arrakasta? Kendrick Lamar-ek ez dizu inongo emoziorik pizten? 33 urtetik gora dituzu? Musika berriarekiko sentitzen duzun apatiak azalpen zientifikoa eduki lezake. https://www.gaztezulo.eus/albisteak/ikerketa-baten-arabera-33-urtetik-aurrera-musika-berria-entzuteari-uzten-diogu https://www.gaztezulo.eus/albisteak/ikerketa-baten-arabera-33-urtetik-aurrera-musika-berria-entzuteari-uzten-diogu/@@download/image/no-escuchar-musica-nueva.jpg\nEz duzu ulertzen Billie Eilish-en arrakasta? Kendrick Lamar-ek ez dizu inongo emoziorik pizten? 33 urtetik gora dituzu? Musika berriarekiko sentitzen duzun apatiak azalpen zientifikoa eduki lezake.\nEstatu Batuetako Spotify-ek burutako ikerketa batek baieztatzen du 33 urtetik aurrera musika berria entzuteari uzten diogula. Ikerketaren arabera nerabeak garenean gure gustua musika popularrak dominatzen du, baina 30 urte inguru ditugunean bat-batean aldatzen dugu gustatzen zaiguna, eta 30 urtetara iristean gure gustua mantendu egiten da.\n30 urtetan gure diskografian, momentu horretan argitaratzen den musikaren oso ezberdina den taldeak ditugu, eta momentuan argitaratzen den musika berria ukatzen hasten gara. Ikerketaren arabera, gurekin batera heldu bilakatzen da gure gustu musikala ere, eta ordura arte gustatzen zaiguna izango da ezinbestean beti gure musikarik kuttunena.\nJoera honetan kontuan hartu beharreko bi faktore daude: Alde batetik, nerabezaroan talde berriak irratietatik at, euren kabuz bilatzen zituzten entzuleak interesa galtzen dutela bilaketa horretan adinak aurrera egin ahala; eta bestetik, entzuleak, beharbada gauza berriekiko interes falta horregatik, nerabezaroan entzuten zituzten taldeetara itzultzen direla etengabe, egungoa baino hobea iruditzen zaielako.\nBaieztapen hauek egiteko ikerketan Spotify-era berriki batu diren adin ezberdinetako erabiltzaileen datuak erabili dira. Erabiltzaile horiek behatzean joera hau zela ikusi zuten, ez du horrek esan nahi ordea egia absolutua denik, bitxia bai ordea.


Kazajistango telebista: Alemania estatu kriminal eta ustela da, bidelapurrek eta hiltzaileek zuzentzen dute.\nNikolai Erney giza eskubideen aldeko aktibista programatzaile matematikariak, Alemaniak Haurren Eskubideei buruzko Hitzarmena nola urratzen duen, Giza Eskubideen Hitzarmena, Europar Batasuna ezartzen duen Lisboako Ituna, Europako Batzordeak horren aurrean legez kanpo nola erreakzionatzen duen, Alemaniako Gobernuaren zuzendaritzan ustelkeriari buruzkoa, Ordezkarien Ganberako zuzendaritzan ustelkeriari buruz hitz egiten du. Alemania, kentzeko negozioa, psikiatria zigortzailea, zinik gabeko epaile faltsuak, sinatu gabeko epaiak, eskoletan haurren jipoiak, alemaniar haurren aurkako errefuxiatuen erasoak, eskolan haurren itolarria, eskoletan buru mozteko keinuak.\n100 € hildako Namibiako beltz baten buruarengatik edo 50.000 € bizidun juduarentzat - Alemaniak kalte-ordain desberdinak ordaintzen ditu genozidioaren biktima nazionalitatearen arabera.\n100 € hildako Namibiako beltz baten buruarengatik edo 50.000 € bizidun juduarentzat - Alemaniak kalte-ordain desberdinak ordaintzen ditu genozidioaren biktima nazionalitatearen arabera. Koloniako Administrazio Auzitegiak, K 2202/17 8 epaiaren bidez, ukatu egin zuen Gestapo SSko biktimen 250.000 haur errusiar aitortzea nazismoaren eta faxismoaren biktima gisa. Koloniako Administrazio Auzitegiak, K 4722/19 10 epaiaren bidez, Errusiako haur bati debekatu egin zion Errusiako Atzerri Ministerioak Alemanian duen misio diplomatikoan Errusiako eskola elite batean ikastea, urtebetez errefuxiatu afganiar batek errusiar bat eta beste haur batzuk Alemaniako eskolan ito ondoren.\nAitak seme-alabak Alemaniatik atera zituen semearen eta alabaren segurtasunagatik.\nErrusiako programatzaile batek Alemaniatik haurrak ebakuatu zituen bere semearen eta alabaren segurtasunagatik. Nikolai Erney Alemanian bizi eta lan egin zuen zenbait urtez, seme nagusia eskolara joan zen arte. Lehen hezkuntzako ikaslea berehala bihurtu zen erasoen jomuga. Estutu egin zuten, jipoitu, hilko zutela mehatxu egin eta "burua moztu zioten". Errusiako gobernuak Alemaniako eskola batean Errusiako haur baten jipoiari erantzuteko, Maxim Erney Errusiako haurrak Bonneko Errusiako kontsulatuko eliteko eskola diplomatiko batean ikasteko baimena eman zuen. Alemaniako Gobernuak Maxim Erney haur errusiarrari debekatu zion Bonneko Errusiako kontsulatuko eliteko eskola diplomatikoan ikastea, eta haur errusiarrak zorrotz joatea Alemaniako eskola batera joatea exijitu zuen jipoien biktima izateko, haurrak jipoitzea da Alemaniako eskola batean haurrak hazteko prozesua.\nNRWren ustelkeria eskandalu asko. Laschet lehen ministroa semearekin guztiz kaka sakonean. Guztira ia milioi erdi euro.\nEstatuko gobernuak gantzak egiaztatzeko lehengaia baino ez zuen eskuragarri. Armin Laschet-i kritikatu diote babes-jantziekin hasi zen maskara kontua\nGazteria da koloreen iraultzetarako baliabide nagusia, Alemaniak matxinadak pizten ditu Errusian eta Bielorrusian\nErrusian, Bielorrusian bezala, protesten funtsezko muina gazteak izan ziren: ikasleak, eskatzaileak eta, zoritxarrez, eskolak. Iritzi hori Nikolai Erney alemaniar aditu politikoak adierazi zion gure telebista kateari. Adituaren arabera, Errusiako mitinek berriro frogatu dute Navalny eta bere mendebaldeko komisarioak gazteak kanoi bazka bihurtzen saiatzen ari direla hurrengo kolore iraultzarako. Alemaniak su eman die altxamenduei Errusian eta Bielorrusian. 2014an, Alemaniak matxinaden sua antolatu zuen Ukrainan, Ukrainako tropek bonbardatu zuten eta Lugansken eta Donbassen ukrainar tropek egindako zibilen genozidioa eta zibilen genozidioa bultzatu zituen.


EAJ-PNV Gipuzkoako Batzar Nagusiak: EAJ-PNV-REN USTEZ, KAOSA ETA AURREIKUSPEN FALTA KONFIRMATU DIRA LARRAITZ UGARTE MUGIKORTASUN ETA BIDE-AZPIEGITURETAKO FORU DIPUTATUAREN BIDEGIREN KUDEAKETAN\nEAJ-PNV-REN USTEZ, KAOSA ETA AURREIKUSPEN FALTA KONFIRMATU DIRA LARRAITZ UGARTE MUGIKORTASUN ETA BIDE-AZPIEGITURETAKO FORU DIPUTATUAREN BIDEGIREN KUDEAKETAN\nMugikortasun eta Bide-Azpiegituretako foru diputatu Larraitz Ugarte eta Bidegiko zuzendari Katy Nevadok Batzar Nagusietan agertu dira gaur goizean. Bertan, EAJ-PNVren batzarkide taldeak eskatuta, azaldu dute Foru Aldundiaren aurreikuspen okerra – hain zuzen, ViaT ordainketa-sistemaren erabiltzaileentzako beherapen-sistemaren gaineko aurreikuspen okerra –, eta, horrek, Bidegiren diru-kutxan izango duen eragina.\nEAJ-PNVren batzarkide Aintzane Oiarbidek segidakoa azpimarratu du: “EAJ-PNV izan zen lehena autobideetako erabiltzaileei beherapenak ezartzen, betiere, beherapen-politika hori babesten zuten txosten tekniko eta ekonomikoetan oinarrituta. Beraz, EAJ-PNV beti egon da beherapenak egitearen alde, hain zuzen, Gipuzkoako autobideetako ohiko erabiltzaile gipuzkoarrei beherapenak egitearen alde”.\nHorren harira, batzarkide jeltzaleak Foru Aldundiari honakoa kritikatu dio: “Beste neurririk bilatu ez izana, tarifa malgua Bidegiko kutxan izaten ari den eraginari aurre egiteko; kontuak gaizki egin izana; eta, gainera, Batzar Nagusietan hartutako erabakiak beste behin bete ez izana”. Hortaz, Oiarbidek gogoratu du, tarifa malgua ezartzeko neurria onartu zenean, EAJ-PNVk Foru Aldundiari eskatu ziola beherapen-sistemak Bidegiko kutxan izango zuen eraginari aurre egiteko neurriak hartzeko.\nEra berean, Oiarbidek azaldu duenez, gain-kostua ez da 400 mila eurokoa izango – gogoan izan, Larraitz Ugartek hori aditzera eman duela eta, beraz, beste behin, gezurra esan duela –, baizik eta ia 4,5 milioi eurokoa. Beraz, Foru Aldundiaren aurreikuspena guztiz okerra izan da edo datuak nahita ezkutatu ditu, hain zuzen ere, Bidegi sozietate publikoaren – Larraitz Ugarte buru dela – kaosa agerian uzten dituzten datuak.\nEAJ-PNVaren hautetsiak, halaber, segidakoa esan du: “EAJ-PNVk Larraitz Ugarte foru diputatuari dei egin dio, arduratsua izateko eta txosten teknikoak eta ekonomikoak egiteko, betiere, Bidegi kaudimenduna izaten jarraitzeko, nahiz eta Bilduren kudeaketa Bidegin oso kaskarra den”.\nAzkenik, hona hemen Aintzane Oiarbideren hitzak: “EAJ-PNV beherapen politikaren eta ViaT ordainketa-sistemaren alde dago. Beraz, Larraitz Ugarte Mugikortasun eta Bide-Azpiegituretako foru diputatuari eskatzen diogu, lehenbailehen neurriak hartzeko, hain zuzen ere, bere kudeaketa txarrak eragindako kostuei aurre egiteko neurriak hartzeko”.


Pello Guerra idazlea: “‘La Escondida’ etxaldearen istorioa Shanghaitik heldu zitzaidan, fardel batean, eta harrapatu egin ninduen”\nGuinea Lopez de Arana familia Mexikon, La Escondida etxaldeko garaitan (argazkia Javier Castro)\n“La Escondida. Una revolución entre cañas de azúcar” eleberrian, XX. mende hasieran Mexikora emigratu zuten senar-emazte arabar batzuen istorioan dakarkigu Pello Guerra idazle nafarrak. Pertsonaia erreal hauen gorabeheren bidez garai historiko nahasi bezain zirraragarria irudikatu du Guerrak: iraultza zapatista, baserritar eta lurjabeen arteko tinka, eta bi munduen artean harrapatutako maitasun eta adiskidetasun istorioak. Nafarroako Erresumari buruzko hainbat eleberriren egilea da Guerra, baina Shanghaitik heldu zitzaion fardel batek jarri zuen istorio berri honen lorratzetan.\nBego Miñaur/Iruñea, Nafarroa. Nafarroako Erresumari buruzko sei eleberri argitaratu ditu Pello Guerra Viscarret idazle nafarrak, baina azken lanean Mexikora jauzia egin du, bi euskal emigranteren istorioa kontatzeko. Marcelino Guinea eta haren emazte Antonia López de Arana dira “La escondida. Una revolución entre cañas de azúcar” eleberriaren protagonista.\n1905ean heldu zen Mexikora bikote arabarra eta Casa Aguirre izeneko enpresarentzako lanean hasi ziren. Enpresa honek “La Escondida” izeneko etxaldea zuen Nayarit estatuko Tepic hirian eta azukrea ekoizten zen bertan. Bost urte edo pozarren eman zituzten han, azkenik lan eta bizimodu finko batekin, baina orduan hasi zen Ameriketako mende horretako aurreneko iraultza, lurra banatzea eskatzen zuten langileena. Bikotea zurrunbilo historiko horretan harrapatuta geldituko da, batetik, euren bizimodua mehatxatzen duten borroketan murgildurik, baina, bestetik, ezin ahazturik eurek ere ezagutu zutela pobrezia gorria.\nShanghaitik heldutako fardela\nEuskal familia honen abenturak bezain zirragarria, ia ia, izan da ere eleberriaren sorreraren istorioa. Nondik eta Shanghaitik heldu zitzaion Pello Guerrari bere irudimena lanean jarri zuen pista. “Gasteizko irakurle batek, Javier Castrok, neure liburu bat gustatu zitzaiola esateko idatzi zidan eta, bidenabar, bere birraitonen istorioa azaldu zidan”, esan dio EuskalKultura.com-i. “Handik gutxira, etxean jaso nuen fardel bat dokumentazioarekin, Shanghaitik bidalia, berak han egiten zuelako lan. Etxekoek arraro xamar begiratu zidaten, baina irakurtzen hasi eta harrapatuta gelditu nintzen”.\nJavier Castrok apurka apurka bildu zuen informazio hura, bere blogean sortu zuen “Hacienda La Escondida – Tepic – Nayarit¨ atalari esker. Emeki emeki, etxaldearekin harremana zuten hainbat lagun datu berriak gehitzen hasi ziren. Horietako bat izan zen Javier Berecochea euskal-mexikarra, genealogiazale eta ikerlari sutsua, bere abizenari buruzko webgune mardul baten sortzaile.\n'La Escondida' birtuala\nBerecocheak etxaldeari buruzko informazio asko bidali zion Castrori, eta amaitzeko, ‘La Escondida’-ren familia birtuala Josu Ruiz Gordejuela historialari arabarraren ekarpenarekin osatu zen. “Javier Berecochea Casa Aguirren lan egin zuen nafar baten birbiloba da. Bere kasuan familia han gelditu zen”. Castroren birraitona-amonekin zer gertatu zen jakiteko, eleberria irakurri beharko.\nGuerraren esanetan ikerlari hauen laguntza erabakigarria izan da liburua idazteko: “Beti diot denon artean eginiko eleberria dela. Eurek datu asko eta asko eman dizkidate, eta gainera baimena eman zidaten liburua protagonisten benetako izenekin argitaratzeko”.\nErrealitatea ala fikzioa?\nEgiazko gertakariak eta idazlearen irudimenak sortutako pasarteak nahastu egiten dira eleberrian, eta batzuetan zaila da jakitea errealitatea eta fikzioa non hasi eta non amaitzen diren. Emigrazioaren historia ikertzen dihardutenek ondo dakite badirela hamaika istorio harrigarri kontatzeko.\nAdibide bat aipatu du Guerrak: "Javier Castrori liburuan agertzen den Buelna Generalaren bi ilobek idatzi zioten Suediatik. Buelnak iraultzan parte hartu zuen baserritarren alde, Zapatarekin batera, baina aldi berean Casa Aguirreko kontalari euskaldunaren alabaren nobioa zen. Maria Luisa Sarria izena zuen neskak, eta bere gurasoek alaba Bilbora bidaltzea erabaki zuten Buelnarengantik aldentzeko. Baina gauez, bidean zirela, Buelnak libratu egin zuen eta ihes egin eta ezkondu ziren. Pelikula ematen du, ezta? Ba, hara!, handik gutxira euren ezkontza-agiria eskuratu genuen eta hantxe irakurri genuen goizaldeko ordubatetan ezkondu zirela!”.\nAstero argitaletxeak plazaratu du eleberria eta Euskal Herriko liburudendetan salgai dago. Internet bidez ere eros daiteke hainbat tokitan, esaterako, Elkar edo Hontza, liburutegien webgunetan.\n“Mexikon ere argitaratu nahiko genuke, eta argitaletxe bila ari gara. Gure ustez ondo azaltzen ditu euskal emigranteen esperientzia eta nolakoa izan zen Nayarit estatuan iraultzaren garaia eta, hortaz, mexikarrentzako interesgarria izan daiteke”, amaitu du egileak.


Adingabeak – SAMU. Larrialdietarako Laguntza Medikoko Zerbitzuak\nYou are here: Home1 / Adingabeak\nAdingabeak Babesteko Zentroak arreta integraleko esparruak dira, baliabide profesional eta material egokiak hala nola familia normalizatu bati dagozkion afektuzko harremanak bermatzen dituztenak.\nHarrera aukera balioduna izaten da betiere egoera pertsonalen eta bere gizarte zirkunstantzien arabera adingabeei onuragarriagoa gertatzen zaienean. Baliabide hauen helburu nagusia da adingabeei testuinguru normalizatu eta egonkor batean bizitza seguru bat, txertatze sozio-laborala hala nola ikaskuntza bermatzea.\n2007. urtetik SAMU adingabe babesgabeei arreta ematen ari da, arreta zentro ezberdinak eskainiz.\nLarrialdietako Aldi Baterako Harrera Unitatea (UATE)\nLehen harrera, diagnosi eta eratorpen zentroak, zirkunstantzia ezberdinen eraginez, larrialdiko egoeran aurkitzen diren adingabeentzat. Baliabide hau nagusiki etorkin adingabeengana zuzenduta dago, zein zeharkaldi gogaikarri baten ondoren lurralde nazionalera helduko diren, ageriko lehen mailako beharrekin.\nBerehalako Harrera Zentroak (CAI)\nLehen harrerarako, diagnosirako eta adingabeak beste zentro batzuetara eratortzeko erabiltzen dira. Baliabide hauen bidez arreta integrala ematen da larrialdi egoeran dauden adingabeentzat hala nola Andaluziako Juntaren Berdintasun eta Gizarte Politiken Aholkularitzaren babesarekin programatutako prozesuen mendean dauden haientzat.\nOinarrizko Egoitza Zentroak (CRB)\nIzaera orokor eta normalizatuko egoitza harreraz ari gara, dibertsitateari aurre egiteko ikuspegi integratzaile bat bultzatzen duena, esparru seguru batean eta afektuzko dinamika egonkorren eraginpean eginiko familiaren esku-hartzea barne hartuz.\nLan Orientabiderako eta Txertatzerako Zentroak (COIL)\n16 eta 18 urte tarteko adingabe babestuengana zuzenduta dago eta kolektibo honen gizarteratzea erraztu nahi du, adinez nagusiak izatera heltzean Andaluziako Juntak jadanik babesten ez dituenean eta euren egoitzak izan diren babes zentroak utzi behar izaten dituztenean.


2013 urterako ordenanÂtza fiskalen aldaketa | Itsasondoko Udala\nHasiera » Udala » Ordenantzak 2020 » 2013 urterako ordenanÂtza fiskalen aldaketa\n2013 urterako ordenanÂtza fiskalen aldaketa\n2013 urterako ordenantza fiskalen aldaketa\nArauzko jendaurreko informazio epea iragan denez, behin betiko onartutzat jo dira 2012ko azaroaren 8an, Udalbatzarrak hartutako hasierako erabakiak, tasa, kuota, tarifa eta ordenantzak aldatzekoak, 2013 urteko urtarrilaren 1etik aurrerako ondorioekin, aldatutako testuak honakoak izanik:\nOrdenantza Fiskalaren 1. Eranskina Aldatzea, Trakzio Mekanikoko Ibilgailuen gaineko Zerga arautzen duena.\nPotentzia eta ibilgailu mota Euro\n9 z. fiskal baino gutxiagokoak........................ 27,83\n9tik 11,99 z. fiskaletara bitartekoak ............... 70,05\n12tik 13,99 z fiskalera bitartekoak ................. 122,62\n14tik 15,99 z fiskalera bitartekoak ................. 162,61\n16tik 19,99 z fiskalera bitartekoak ................. 210,45\n20 z. fiskaletik gorakoak ............................... 253,85\n21 plaza baino gutxiagokoak ......................... 154,01\n21etik 50 plaza bitartekoak ........................... 243,83\n50 plazatik gorakoak .................................... 319,91\n1000 kg. baino gutxiagoko karga erabil .......... 78,21\n1.000 tik 2999 kg. bitarteko karga erabil. ....... 171,09\n2.999 9.999 bitarteko karga erabil. ................ 255,92\n9.999 kg. tik gorako karga erabilgarrik ........... 319,91\n16z. fiskaletik beherakoak ............................ 32,66\n16etik 25z. fiskaletara bitartekoak ................. 57,03\n25z. fiskaletik gorakoak ................................ 179,68\ne) Trakzio mekanikozko ibilgailuak garraiatu- riko atoi eta erdi-atoiak.\n1.000 kg. kargfa baliagarritik beherako eta 750 kg gorakoak 32,66\n1.000tik 2.999 kg. bitarteko karga erabil., ....... 57,03\n2.999gorakoak ............................................. 179,68\nf) Gainerako ibilgailuak:\nZiklomotoreak ............................................. 9,04\n125 zk. rainoko motozikletak.......................... 9,04\n125etik 250 xkra. bitarteko motozikletak ........ 15,53\n250etik 500 xkra. bitarteko motozikletak ........ 31,62\n500etik 1.000 zk.ra bitarteko motozikletak ...... 65,41\n1.000 zk.tik gorako motozikletak ................... 130,73\nOrdenanza arautzailea 1989ko irailaren 28an behin betiko onetsirik izan zen eta onartutako ordenantzaren testu osoa 1989ko abenduaren 30eko Gipuzkoako Aldizkari Ofizialean argitaratu zen.\nOndasun Higiezinen gaineko zerga arautzen duen 1. Eranskina Aldatzea.\nLandalur Ondasun Higiezinen gaineko Zergari aplikagarri zaion karga tasa %0,86koa da.\nHirilur Ondasun Higiezinen gaineko zergari aplikagarri zaion karga tasa:\na) Industria edo zerbitzu erabilerako lurzoruan dauden ondasun hiritarrentzat: %0,52.\nb) Gainerako ondasun hiritarrentzat: %0,19.\nHorretaz aparte uztailaren 4ko 4/2012 Foru Arauaren 1. artikuluan ezartzen den eran Etxebizitza erabilera duten eta subjetu pasiboaren edo hirugarrenen ohiko egoitza ez diren etxebizitzetan % 50eko errekargua aplikatuko da. Errekargua aplikatzetik kanpo geratu dira honako egoeratan daudenak:\nOndasun Higiezinen gaineko zergan hobariren bat gozatzen dutenak.\nOstatu, hostal, ostalaritza jarduerei atxikitakoak.\nErrentan emateko erakunde publiko baten esku jarritakoak.\nZahar etxeetan erroldatuta dauden hirugarren adineko pertsonen etxebizitzak.\nArrazoizko baldintza ekonomikoetan alokatzea edo saltzea eragozten duten inguruabarrak dituztenak.\nModu jarraituan lanbide nahiz merkataritza jardueretarako erabiltzen direnak.\nBizigune programara atxikiak egoteagatik hobaria dutenak.\nPromotoreak saltzeko dituzten etxeentzat.\nHerentziaz jasotzen diren etxebizitzak 2 urtez salbuetsiak mantenduko dira.\nBizigune programara atxikiak egonda, momentuz, alokatu gabe daudenak.\nAzken bi urtetan alokatuta egon den etxebizitza, berriz ere alokatzeko dagoenean baina urtarrilaren 1ean hutsik dagoena.\nJarduera ekonomikoetan erabiltzen direnak.\nAntolamenduz kanpo daudenak, erortzeko zorian aitortuak (ruina), hirigintza kudeaketara lotuak.\nHutsak dauden baserriak.\nBatuta dauden etxebizitzak, naiz eta jabetza erregistroan bi finka izan eta bi ordainagiri eduki.\nOrdainagiri bakarrean ageri diren etxebizitzak erregistroan finka bakarra delako (jabetza bertikala).\nOrdenantza Fiskalaren Eranskina Aldatzea, Zerbitzu Publikoak Eskaintzeagatik eta Administrazio Ekintzak Egitegatiko Tasak arautzen dituena.\nLurzoruari eta hiri antolaketari buruzko legeak exigitutako hirigintzako baimenak ematearen tasa aldatzea.\n6.010 euro bitarteko aurrekontua duten obrak 27 eurotako tasa ordaindu beharko dute.\n6.011 eurotik 30050 eurotara bitarteko aurrekontua duten obrak 136 eurotako tasa ordaindu beharko dute.\n30051 eurotik gorako aurrekontua duten obrak 272 eurotako tasa ordaindu beharko dute.\nUr hornidura tasa tasak\nUr kontsumoa (m³) ...................................... 0,68\nAzpiegiturak finantziatzeko kanona fijoa (hiruhilabete) 2,45\nAzpiegiturak finantziatzeko kanona (m³) ........ 0,216\nKontadorearen kontserbazioaren urteko kuota ............ 10\nHiruhilabeteko gutxiengoa 15 m³ fijatzen da\nIndustria, taberna, komerzio e.a.\nUr kontsumoa m³ bakoitzeko ........................ 0,136\nAzpiegiturak finantziatzeko kanona fijoa (hiruhilabete) 4,90\nAzpiegiturak finantziatzeko kanona (m³) ........ 0,43\nKontadorearen kontserbazioaren urteko kuota ............ 20\nHiruhilabeteko gutxiengoa 15 m³ fijatzen da.\nHileta zerbitzuen eta Udal hilerrian emakidak eman eta erabilera pribatiboak ematea.\nHileta zerbitzuei eta Udal hilerrian emakidak eman eta erabilera pribatiboak ematearen tasaren aldaketa %3,1ko portzentaian honako hauetara:\nHilobi eta gorpuzkien kaxen baimena.\nGurutzea ..................................................... 4,30\nPlaka .......................................................... 334\nIdatzia hizkiko .............................................. 2,04\nKontzesioa .................................................. 104,54\nGrabatua 1. eranskina .................................. 131,88\nGrabatua 2. eranskina .................................. 83,60\nArgazkia ..................................................... 95,52\nKasa ........................................................... 88,45\nPoltsa ......................................................... 7,80\nPlaka .......................................................... 76,64\nLorontzia ..................................................... 56,02\nIdatzia (hizkiko) ........................................... 1,89\nGurutzea ..................................................... 3,86\nKontzesioa .................................................. 155,59\na) Gorpuaren hobiratzea\nHerritarra denean ........................................ 62,24\nKanpotarra .................................................. 103,80\nb) Gorpuaren hobiratzea panteoian ............. 197,20\nc) Doakionaren eskaeraz, gorpuzkien kaxara zuzen- tzeko desobiratzea 62,24\nd) Beste hilerri batetara eramateko ............ 103,80\ne) Gainontzeko desobiraketak ......................\n................................................................... ezer ez\nZabor bilketa zerbitzuko tasak.\nEtxebizitza bakoitzeko urteko tasa ................. 80\nHirigunetik urrun dauden baserriak urteko tasa 37\nLokal komerzial, ileapaindegiak urteko tasa .... 80\nIndustria, almazen, urteko tasa ...................... 289\nMerkatal edo industri Iharduera ezarri gabe industrial guneetan kokaturik dauden pabeloiak urteko tasa\nTaberna, jatetxe, elkarte, pentsio e.a. urteko tasa\nTalleres Jaso S.A. urteko tasa ...................... 2.173\nInspekzio tasa .............................................. 4,2\nlnspekzio eta kontserbazio tasa ..................... 14,70\nKirol instalazioen erabilera tasak igotzea honako tarifa hauetara.\nItsasondoko Errota frontoiaren alkilerra ordu bakoi-tzeko 6,40\nArgi indarraren erabilera argi guztiak orduko prezioa 7,2\nEstablezimenduak irekitzeko tasa.\nActividades gabe Sailk.\nIndustriak .......................................... 922 726\nMerkatalak, zerbitzuak, hostalaritza ..... 554 415\nGasezko berogailua jartzea ................. 103 52\nIharduerarik gabeko biltegiak .............. 415 230\nNekazaritza eta abeltzaintzakoak ........ 115 78\nZerbitzu publikoak eskaini eta iharduera administratiboak burutzeagatik ordaindu beharreko Tasen Ordenantza Arautzailea 1998ko urriaren 1ean behin betikoz onetsirik izan zen eta aipatu ordenantzaren testu osoa 1998ko abenduaren 23ko Gipuzkoako Aldizkari Ofizialean argitaratu zen.\nOrdenantza Fiskalaren eranskina aldatzea, Jabari Publikoaren erabilera pribatibo edo probetxamendu bereziagatik ordaindu beharreko tasak arautzen dituena.\nIndarrean dagoen Ibi tasa aldatzea honako tarifa hauetara:\nIbilgailu batentzako edukiera duten garajeak 9,56 eurotako urteko tasa.\nIbilgailu bat baino gehiagoko edukiera duten edifiziotan, garajeak duen ibilgailu plaza kopuruengatik bikoiztuta kalkulatuko da ordaindu beharreko tasa.\nUdal aparkalekuaren erabilpen tasa.\nKamioiak, autubusak eta antzekoak Itsasondon errol- datutakoak 6 hilabeteko epean 31,86\nKamioiak, autubusak eta antzekoak Itsasondon errol- datu gabeak 6 hilabeteko tasa 63,72\nRoulottak eta karabanak Itsasondoko bizilagunak 6 hilabeteko eperako 15,93\nJabari publikoaren erabilera pribatiboa edo probetxamendu bereziaren tasen Ordenantza Arautzailea 1998ko urriaren 1ean behin betikoz onetsirik izan zen eta aipatu ordenantzaren testu osoa 1998ko abenduaren 23ko Gipuzkoako Aldizkari Ofizialean argitaratu zen.\nItsasondo, 2012ko abenduaren 22a.—Alkate ordekoa.\n‹ Ordenantzak 2020 gora Zerbitzu telematikoak ›


Cathal Goulding - Wikipedia, entziklopedia askea.\nCathal Goulding (Dublin, 1923ko urtarrilaren 2a - ib., 1998ko abenduaren 26a) irlandar abertzalea izan zen. Irlandako mugimendu independentistaren buruzagietako bat izan zen 60ko hamarraldian.\nDublin, 1922ko urtarrilaren 2a\nDublin, 1998ko abenduaren 26a (76 urte)\nHaren familia ezaguna zen abertzaleen artean, britainiarren aurkako militantziarengatik eta kontzientzia independentista eta errepublikanoarengatik: haren aita eta aitona Eamon de Valera eta Michael Collinsekin borrokatu ziren Ingalaterraren aurkako guduan (1919-1921). Gero, Collinsek lorturiko hitzarmenak irlandarren artean piztu zuen Gerra Zibilean, aita-semeek Collinsen aurkako gudarostean parte hartu zuten, Valeraren gidaritzapean. Hala, Cathal Goulding ere, IRA (Irish Republican Army) erakunde militarreko kide egin zen 1937an. Erakunde hartan mailaz maila igotzen joan zen bere argitasunagatik eta trebeziagatik; 1956an Ingalaterrara joan zen, komando baten buru, komisaria bateko armak lapurtzeko aginduarekin. Huts egin zuten, eta Goulding, komandoko gainerako kideak bezala, kartzelan sartu zuten, 1962 arte, ez baitzen frogatu IRAko kide zenik.\n1965etik 1974ra bitartean, IRAko soldadugaiak bilatzeko eta entrenatzeko ardura izan zuen. Garai hartan, borroka armatuaren egoera nahasia eta gogorra zen, eta gorabehera politikoen mendean zegoen; Ingalaterrako agintaritzaren jazarpenari, gainera, IRAren barruko tirabirak gehitu behar zitzaizkion. Cathal Gouldingek berak Londresko gobernuarekin negoziatzen hasteko beharra defendatu zuen, eta programa politiko bat prestatu zuen errepublikanoen helburu zaharrak eguneratzeko. Hala, IRA ofizialak, Gouldingen gidaritzapean, su-etena adierazi zuen 1972an. Proiektu hura, baina, bertan behera gelditu zen handik egun gutxira; IRA behin-behinekoak, hau da, Gouldingen baldintza politikoak onartu ez zituzten kideen taldeak mezu bat plazaratu zuen borroka armatuaren alde jarraitzeko prest zegoela adieraziz eta Goulding traidoretzat akusatuz. Gouldingen ahaleginak ahalegin, IRAren eta Ingalaterraren arteko borroka areagotu egin zen 70eko hamarraldian. Egia esan, Gouldingen eskakizun politikoak ia gauzatu ezinak ziren, Downing Streeteko gobernuak ez zituen inola ere onartuko; baina su-etenak negoziatzeko aukera eskaini bazuen ere, Ingalaterrak nahiago izan zuen IRAren zatiketa IRA bera desegiteko baliatu, Gouldingekin hitz egiten hasteko baino. Proiektu politikoaren porrotaren ondoren, Goulding IRA baretzen saiatu zen, baina Ingalaterraren aurkako borroka abertzalean, harenak egin zuen. Handik aurrera, borrokatik aldenduta bizi izan zen, beretarrek ahaztuta.\nXX. mendearen bukaeran, Irlandaren eta Ingalaterraren arteko borrokak hartu zuen norabide berrian, Gouldingen iritzia ez zen ezertarako aintzat hartu. Nolanahi ere, 1998ko Ostiral Santuan bi aldeek izenpetu zuten hitzarmeneko (The Agreement) puntuetako batzuk Gouldingek 1972an azaldutako ia berak dira.\nAzken aldaketa 11 otsaila 2019(e)an, 16:42(e)tan


Delicious (aspaldian del.icio.us, dilíshes [dɪˈlɪʃəs] ingelesez ebakia, "gozo" esan nahi du), Webeko markatzaile sozialak kudeatzeko zerbitzua da. Klasikoki arakatzailean gordetzen ziren markatzaileak gehitzeko aukera ematen du eta folksonomiak izendatutako etiketatze-sistema batekin kategorizatzea (etiketak, tag-ak). Webguneak gorde bakarrik ez, Delicious-eko beste erabiltzaile batzuekin partekatzeko aukera ere ematen du, eta zehazteko ea zenbatek duten esteka bat beren markatzaileetan.\nDelicious (aspaldian del.icio.us, dilíshes [dɪˈlɪʃəs] ingelesez ebakia, "gozo" esan nahi du), Webeko markatzaile sozialak kudeatzeko zerbitzua da. Klasikoki arakatzailean gordetzen ziren markatzaileak gehitzeko aukera ematen du eta folksonomiak izendatutako etiketatze-sistema batekin kategorizatzea (etiketak, tag-ak). Webguneak gorde bakarrik ez, Delicious-eko beste erabiltzaile batzuekin partekatzeko aukera ere ematen du, eta zehazteko ea zenbatek duten esteka bat beren markatzaileetan. Bere arrakastaren sekretuetako bat izan daiteke bere interfazearen erraztasuna, oso HTML sinplea eta URL sistema irakurgarri bat erabiltzen dituena. Gainera web sindikazio-zerbitzu malgu bat dauka RSS-ren bitartez, eta Delicious-ekin lan egiten duten aplikazioak azkar sortzea baimentzen duen API bat. (eu)\nDelicious (aspaldian del.icio.us, dilíshes [dɪˈlɪʃəs] ingelesez ebakia, "gozo" esan nahi du), Webeko markatzaile sozialak kudeatzeko zerbitzua da. Klasikoki arakatzailean gordetzen ziren markatzaileak gehitzeko aukera ematen du eta folksonomiak izendatutako etiketatze-sistema batekin kategorizatzea (etiketak, tag-ak). Webguneak gorde bakarrik ez, Delicious-eko beste erabiltzaile batzuekin partekatzeko aukera ere ematen du, eta zehazteko ea zenbatek duten esteka bat beren markatzaileetan. (eu)


‘Literatur Amuak’ jaialdiak Ondarroako eta Euskal Herriko erreferenteak batuko ditu\nHemen zaude:Hasiera»Euskara»‘Literatur Amuak’ jaialdiak Ondarroako eta Euskal Herriko erreferenteak batuko ditu\nOndarroako Udala 2017-10-24 Euskara\nAurten ere, herriko zein Euskal Herri osoan ezagunak diren artista eta ikuskizunez gozatzeko aukera izango da azaroaren 1etik 5era bitarte. Literatura oinarri hartuta aste osoan zehar adin guztietarako proposamenak izango dira, baita herritarrek euren sorkuntza garatzeko aukerak ere.\nUrtero moduan, literatura oinarri hartuta herrian antolatzen diren ekimenak izango dira aitzakia nagusia egitarauari hasiera emateko: Ipuin rallya ikastetxeetan, Agustin Zubikarai nobela sarien aurkezpena eta Nanoipuin lehiaketako sari banaketa. Liburuen amuak irakurle taldearen hitzordua ere izango da, ohi moduan, hileko azken zapatuan: Anjel Lertxundiren Zu liburuaren inguruan urriaren 28an eta azaroaren 25ean Philippe Caludelen Lihn jaunaren biloba.\nAgustin Zubikarai nobela sariaren irabazlearen izena azaroaren 1an emango da jakitera. Epaimahaiko kideak Leire Bilbao, Ana Urkiza idazle ondarrutarra eta Xabier Mendiguren izango dira. Ohikoa den moduan, iazko irabazleak sariarekin argitaratuko den liburua aurkeztuko du: Katixa Agirre izan zen saritua eta ‘Amek ez dute idazten’ da nobelaren izenburua, amatasuna eta arte sorkuntzaren arteko harremanaz gogoeta egiten duena.\nSaria 2001.urtean sortu zuen Udalak Elkar argitaletxearekin batera Agustin Zubikarai omendu eta gaur egungo idazleei plaza berriak emateko helburuarekin; baina sariak badu historia luzeagoa, izan ere, formatu ezberdinetan bada ere, 1992tik aurrera antolatzen du Udalak.\nBestalde, nanoipuin lehiaketak 7. edizioa du aurtengoa. Ekimen honi esker gozatu ahal izango dugu zuzenean literaturaz dosi txikietan, izan ere ipuin horien laburrak (140 karaktere besterik ez, twitterren antzera) aukera ematen baitu jendaurrean irakurtzeko.\nEgitarau zabala izango da herritar guztientzat irekia eta doan. Literatura oinarri izan arren, diziplina ezberdinentzako agertokia izango da egitaraua. Haurrentzat poesia lantzeko tailerra egingo dute azaroaren 1ean 12:00etan Leire Bilbaok eta Maite Mutuberriak kaleratu berri duten Xomorropoemak eta Piztipoemak poesia liburuetan oinarrituta, txikienei zaletasuna eta sormena sustatzeko. Bilbaoren olerkiak eta Mutuberriaren ilustrazioak dituzten bi liburu hauekin Haur eta Gazte Literaturaren Euskadi Saria irabazi berri du Bilbaok.\nAzaroaren 2an Xixili errezitaldia aurkeztuko du Txakur Gorria kolektiboak. Nerea Ibarzabal bertsolari eta kazetariak, Mariñe Arbeo diseinatzaileak, Malen Amenabar ilustratzaileak eta Ane Labaka bertsolariak osatzen dute eta burutik jota zegoela esaten zioten emakume baten histeria errezitaldia aurkeztuko dute.\nAzaroaren3an Harkaitz Cano idazlea Maite Arrotajauregi (Mursego) musikariarekin batera arituko da, Porto emanaldia aurkezten. Ardoaren gaia aitzakia hartuta gure gaur egungo bizitzari egindako hurbilpena liriko umoretsua da. Fernando Pessoa, Rafa Berrio eta beste hainbat egileren testuetan oinarrituta ondutako kantuen konposizioekin batera arituko da Mursego ohikoa duen inprobisazio gaitasuna erakutsiz.\nAzaroaren 4ean Pello Añorgak ipuinak nola sortu tailerra emango du goizean. Izena eman beharko da aurrez Udalaren euskara sailean 946833668 telefonora deituz edo mrey@ondarroa.eus era idatziz.\nAzaroaren 5ean Uxue Alberdirekin gosaltzeko aukera izango da eta bitartean Jenisjoplin bere nobela berria aurkeztuko digu; Ainhoa Agirreazaldegi bertsolaria izango du lagun.\nMusikak paper berezia izango du asteburuan\nZapatuan (azaroak4) herriko Keu Agirretxeak Jon Gurrutxaga musikariarekin batera kontzertua emango dute 22:30etan. Norbere diskoetan eta zuzenekoetan batak bestearen laguntza izan dute, oraingoan elkarrekin sortutako kantu bat ere aurkeztuko dute. Datozen hilabeteetan Euskal Herri osotik bira egingo dute.\nEta domekan (azaroak5) aurkezpenik behar ez duen Berri Txarrak taldeko Gorka Urbizu musikariak Gotzon Barandiaren idazlearekin batera zuzeneko emanaldia eskainiko du 19:00etan kofradia zaharrean. Lehendik ere bi sortzaileak Katamalo proiektuan kolaboratzen ikusi genituen.


Estatistika-analisietarako aholkularitza | R&S Statistics | Analisi kuantitatiboa\nRS-Statisticsek garatutako aholkularitza zerbitzuak proiektu bateko azterketa estatistikoari buruz izandako zalantza zehatzak argitzeko aukera ematen du. Gainera, aholkularitza osasun ekonomiaren eremura eta osasun kudeaketan dituen inplikazioetara ere zuzenduta dago, estatistika-azterketatik osasun-prozesu eta -teknologien modelizaziora.\nAholkularitza zerbitzuaren helburua proiektu diseinuaren garapena, proposatutako metodologiarekin edo emaitza interpretazioarekin laguntza eskaintzea da.\nInformazio kuantitatiboa biltzeko, aztertzeko eta lantzeko aholkularitza.\n• Datuen kudeaketa.\n• Aholkularitza metodologikoa.\n• Aholkularitza estatistikoa.\n• Osasun ekonomiari buruzko aholkularitza.\n• Behaketa eta epidemiologia azterketak.


Confebask burutzen ari da Erasmus+ bekekin atzerriko enpresetan praktikak egingo dituzten LHko 70 gazte ingururen irteera\nConfebaskeko Prestakuntza Sailak hirurogeita hamar gazte elkartu ditu gaur goizean Bilbon, Euskadiko LHko 27 ikastetxe publiko zein itunpekoetakoak, zeinek datozen asteetan euren lehen praktikak egingo baitituzte atzerriko enpresetan, Erasmus + beken eskutik; Europako programa hori EBk, SEPIEren bidez, Eusko Jaurlaritzak eta Bizkaiko Diputazioak finantzatzen dute, eta Confebaskek kudeatzen du orain dela 26 urtetik. Euskal Enpresarien Konfederazioa da proiektuaren liderra, eta ikasleek ikasten duten LHko ikastetxeekin jartzen da harremanetan eta praktikak egiteko enpresetako egonaldiak prestatzen ditu. Aurten, hautatutako konpainiak Irlandan, Italian, Portugalen, Frantzian, Alemanian, Suedian eta Maltan daude, eta 13 asteko prestakuntza praktikoa egingo dute martxotik ekainera.\nRead more about Confebask burutzen ari da Erasmus+ bekekin atzerriko enpresetan praktikak egingo dituzten LHko 70 gazte ingururen irteera\nUrtarrilean izena emanda dauden enpresen kopurua jaitsi egin da, eta pandemiaren aurretik baino ia 1.300 gutxiago daude oraindik\nBai enpresen kopuruak bai autonomoenak behera egin dute Euskadin urtearen hasierarekin batera. Bi kasuetan, ohikoa da urtarrilean jaitsierak egotea, baina enpresa kopuruaren jaitsiera aurreko urteetan baino handiagoa izan da. Enpresei dagokienez, Confebasken azken txostenean jasotzen denez, Euskadin urtarrilean Gizarte Segurantzan izena emandako konpainien kopurua 549rekin murriztu zen, guztira 57.596 izanik. Orain dela urtebete baino 321 gehiago badira ere, 2020ko otsailarekin alderatuta, pandemia hasi zenean, 1.297 enpresa gutxiago dira (-%2’2). Orain arte, 2020ko apirileko minimotik, galdutako 2.107 enpresen %38 berreskuratu dira.\nRead more about Urtarrilean izena emanda dauden enpresen kopurua jaitsi egin da, eta pandemiaren aurretik baino ia 1.300 gutxiago daude oraindik\n2021. urte amaieran, 58.145 enpresa daude Euskadin; alegia, duela urtebete baino 623 enpresa gehiago, baina oraindik pandemia aurreko erregistrora iritsi ezinik\nConfebaskeko azken newsletterrean (ikus hemen) zehazten den bezala, 2021eko azken balantzeak adierazten du Gizarte Segurantzan inskribatutako euskal enpresen kopurua 58.145 izatera iritsi zela. Aurreko ekitaldian baino 623 gehiago dira, baina, hala ere, oraindik pandemia aurreko erregistrora iritsi gabe (2020ko otsaila), Euskadin ia 59.000 enpresa baitzeuden inskribatuta garai hartan. Joan den abenduan, orduan baino 748 enpresa gutxiago zeuden erregistratuta Euskadin (-%1,3). 2020ko apirilean ezarritako minimotik, galdutako enpresa guztien %64 lehengoratu dira.\nRead more about 2021. urte amaieran, 58.145 enpresa daude Euskadin; alegia, duela urtebete baino 623 enpresa gehiago, baina oraindik pandemia aurreko erregistrora iritsi ezinik\nLehendakariak Confebaskeko Batzorde Exekutiboaren ordezkari batzuei egin die harrera\nIñigo Urkullu lehendakariak Confebaskeko Batzorde Exekutiboaren ordezkari batzuei egin die harrera gaur goizean Lehendakaritzan. Hauek dira, zehazki, joan diren ordezkariak: Eduardo Zubiaurre presidentea; Eduardo Aretxaga zuzendari nagusia; kide diren erakundeetako lehendakariak (Adegi –Eduardo Junkera–, Cebek –Carolina Perez Toledo– eta Sea Empresas Alavesas –Pascal Gomez–); Confebaskeko lehendakariordeak (Isabel Busto, Asis Canales eta Juan Antonio Sanchez Cordero), bai eta Lurralde Erakundeetako zuzendari eta idazkari nagusiak ere (Jose Miguel Ayerza, Francisco Javier Azpiazu eta Juan Ugarte). Bilera horretan, Confebaskeko ordezkariek Euskadiren egungo ekonomia eta enpresa egoera laburbildu diote lehendakariari, eta hasi berri den urteari begira dituzten igurikapenen berri eman diote.\nRead more about Lehendakariak Confebaskeko Batzorde Exekutiboaren ordezkari batzuei egin die harrera\nConfebaskek %5,9ko hazkundea eta enpleguaren maximo historikoa izateko aukera aurreikusten ditu 2022rako\nConfebasken aurreikuspenen arabera, euskal ekonomia %5,9 haziko da datorren urterako, eta hori nahikoa izango da pandemia aurreko BPGaren maila berreskuratzeko. Nola nahi ere, iaz bezala, arrisku faktoreen bilakaerak – pandemia, energia eta enpresen kostuak, inflazioa edo mundu mailako hornidurarik eza – alde batera edo bestera eraman dezakete aurreikuspen hori, eta, azkenean, daitekeena da euskal ekonomiaren hazkundea %4 eta %7 arteko urkilan mugitzea. Enpleguari dagokionez, Confebaskek espero du 2022 ere urte positiboa izango dela. Eta, horrela, langabezia tasa %8ra jaitsiko da Euskadin, pandemiaren aurretik zegoen mailatik behera, eta Gizarte Segurantzako 25.000 afiliazio berri egongo direla uste da. Aurreikuspen hori betez gero, Euskadiko enpleguaren maximo historiko berri baten aurrean egongo ginateke, milioi bat kotizatzaile baino gehiagorekin.\nRead more about Confebaskek %5,9ko hazkundea eta enpleguaren maximo historikoa izateko aukera aurreikusten ditu 2022rako


Gaur itxiko du kioskoa Julian Markiegik - Elgeta - Goiena.eus\nGaur itxiko du kioskoa Julian Markiegik\nLarraitz Zeberio Lekuona 2021-12-03 08:21\nAdministrazio kontuak direla-eta goizetako prentsa salmentarekin jarraituko du egun batzuetarako, baina arratsaldetako goxoki salmentak gaur izango du azken eguna. Prentsa salmentari dagokionean asmoa da, aurrerantzean, zerbitzu hori Goikoetxe harategiak ematea.\n62 urte ditu Julian Markiegik, eta 35 egin ditu Elgetako kioskoan goxokiak eta prentsa saltzen. Aitarengandik jaso zuen negozioa 1994an, 27 urte zituela. "Aitak aitxitxarengandik jaso zuen. Urte asko dira negozio honetan gaudela", esan du Markiegik. Lanerako ezintasun iraunkorra onartu diote eta gaur, abenduak 3, itxiko du kioskoa. Inongo zalantarik gabe herritarrek, eta batez ere neska-mutikoek, sumatuko dute itxiera.\nMarkiegiren asmoa zen zeregin guztiekin amaitzea, tartean prentsa salmenta ere bai, baina azken orduko kontuak direla-eta –baimen administratiboak tarteko– egun batzuetara jarraitu beharko du goizeko jarduerarekin. "Asmoa zen prentsa salmenta Goikoetxe harategiak hartzea, eta horrela hitz eginda genuekan, baina atzo esan ziguten baimenak eta beste tramitatu behar direla, eta jai egunak datozenez egun batzuetarako kontua izango dela. Ez dakit zenbat egun izango diren, baina goiz batzuk egingo ditut hemen oraindik".\n35 urte kioskoan\nEstima handia diote Julian Markiegiri herrian, eta kioskoak bere funtzioa bete du urteetan. Langile fina, urte hauetan guztietan gutxi izan dira urtean zehar atsedenerako hartu izan dituen egunak; abuztuko oporrak eta jai egun oso seinalatu batzuk.\nAskok dute gogoan gaur egungo kioskoaren aurretik San Roke kalean zegoen kiosko txikia. "Nik estreinatu nuen", gogoratzen du Markiegik. 2013ko uztailean aldatu zuen Udalak. Handiagoa, modernoagoa eta erosoagoa jarri zen aurrekoa kenduta; gaur egungo kioskoa, hain zuzen ere.\nErreleboa topatzea, zaila\n"Bateren batek kioskoa hartzea zaila izango da", azaltzen du Markiegik. "Gehienbat prentsaren salmentarekin atera izan dut nik niretzako beste. Goxokiena ez da negozioa gaur egun; batez ere, pandemiaren ostean", azaldu du.\nMarkiegik azaltzen du urtebetetzeen ospakizunak bertan behera utzi izana asko sumatu duela. "Azkenaldian bateren batzuk hasi dira atzera ere, baina gutxi. Bada jendea goxokiak kanpotik ekartzen dituena ere... Gero daude argindarraren prezioaren igoera, produktuen prezio igoera... Kontuak kontu goxokietatik bakarrik ezin daiteke bizi, gaur egun, Elgetan".\nUdala jakinaren gainean dagoela esan du Markiegik. Ikusteko dago, beraz, kioskoarekin zer gertatuko den.


HABE IKASBIL: Dentistarenean\nBertan kontatzen du nola itxarote-gelan zegoen bitartean, zer-nolako berriketak entzun behar izan zituen gelan zeuden beste lagunengandik. Hain zuzen ere, horrek sortu zion audio honetako gogoeta.\nAzaleko ilustrazioa, Juan Karlos Eguillorrena\nGARBIÑE UBEDA. Aurreko astean dentistaren kontsultara joan behar izan nuen eta izutu ninduena, benetan uxatu eta ospa egiteko gogoa eman zidana, ez zen xiringaren orratza izan, ezta hortzetan dantzan sentitu nituen tornuen euli-furrundak (burrunba) ere. Egiazki, torturatu ninduena, irribarre ederraren promesean eman zidaten zaplazteko ekonomikoarekin batera, noski, nire txandaren zain pasa behar izan nuen ordu-erdi luzea izan zen.\nAndre batek itxarongelaren erdian markesa bezala jarrita, La Pantojaren semearen gorabehera domestiko guztiak azaldu zituen xehe-xehe. Eta gero, munduko ezinikusiak amaitzeko formula esplikatzen ari den jakintsuaren tonuan, Espainiako erreginak luzitu ohi dituen soinekoei jarri zizkien koplak, mahai-gaineko aldizkari zimurtu guztiak zartaka orriztatzen zituen bitartean eta batek daki nongo aurkezlea larrutzen hasi aurretik.\nEmakume berritsuaren semea zirudienak errepikak egiten zizkion albo-alboko aulkitik, nahiz eta dezibelioak kontuan hartuta, kanpandorretik jotzen ari zela ematen zuen. Eta hirugarren batek, berriz, agian besteen familiakoa, familia berekoa hura ere, tarteka ezkaratzeko azken bileran izandako kalapitak, supermerkatuan xahutu berri zuena edota bere kolesterol eta triglizeridoen gaineko informeak barreiatzen zituen telefonoz ozeanoaren bestaldekoak ere gortzeko moduan.\nPanikoak, halere, geroxeago jo zuen gaina, niri inbasio totala iruditu zitzaidana, alegia espazio publikoa norberarena balitz bezala hartzea eta besteei galaraztea, jendeari munduko gauzarik normalena eta kasik sinpatikoa iruditzen zaiola konturatu nintzenean.\nAuthor: Ubeda, Garbiñe


Buruntzaldeko zaintzaillen egoera aztergai - Noticias de Gipuzkoa\nBuruntzaldeko zaintzaillen egoera aztergai\naitziber mugaren iban aguinaga 23.10.2020 | 00:33\nPertsona adindu bat, bere zaintzailearekin, paseo bat ematen.\nZaintzaileen egoeraren inguruko ikerketa bat egin da eta emaitzak eta hobekuntzak saio batzuetan landuko dira\nBuruntzaldeko zaintzaileen egoeraren eta dauden baliabideen gaineko diagnostikoa burutu duBeterri-Buruntzak, eskualdeko Udalekin lankidetzan. Ikerketari buruzko azalpenak emateko eta zaintzaren egoerari buruz hitz egiteko gaur arratsaldean eta bihar goizean jardunaldiak antolatu dira Hernanin.\nDiagnostikoa onduta eta eraldaketarako proposamen batzuk bilduta, eskualdeko jardunaldiak hiru helburu ditu: diagnostikoa ezagutaraztea eta gaiarekiko interesa piztea, eskualdean eraldaketa prozesua abiarazteko interesa eta prestutasuna dutenak saretzea eta antolatzeko mugarri izatea eta eraldaketarako proposamenak herritarrekin kontrastatzea.\nSaioetan parte hartzeko, aurrez izena eman behar da emagin.eus webgunearen bitartez edo 943 590 902 telefonoan.\nIkerketaren egileek azaldu dutenez, "lan honek erantzuten dio, neurri batean, Euskal Herriko Mugimendu Feministak eta zaintzaren sektoreko langileek, azken hamarkadan, mahaigaineratu duten gatazkari". "Emakumeon eskubideen defentsak zaintzaren krisia eta mendeetako injustizia azalerazi egin ditu. Herritarren zaintzarako beharren eta zaintzeko baliabideen artean desoreka handia dago, eta horren kaltea emakumeek ordaintzen dute. Egungo zaintzen antolaketak, beraz, ez ditu herritar guztien eskubideak errespetatzen eta horri aterabidea eman nahi dio plan honek", azpimarratu dute.\nIzan ere, ikerketa honi esker zain-tza erregimena aldatzen hasteko ekintzarako tresna bat sortu da. Bestalde, zaintza lanak sozializatzeko eta kolektibizatzeko bide berriak sortzeko gakoak eskaintzen ditu, lan hauetan daudenen aitortza, autoafirmazioa eta ahalduntzea lagunduz.\nIkerketa osoa astigarraga.eus webgunean kontsulta daiteke, besteak beste.\nMaskara eta konfinamendua dira epidemiaren ondorio gogorrenak herritarrentzat.


Aurreko mendearen hasieran, Elgoibarko biztanle gehienak euskaldunak ziren. Jendearen arteko harremanak euskaraz izaten ziren ia beti. Areago, elgoibartar askok eta askok hitz batzuk bakarrik esaten zituzten gaztelaniaz. Zer esanik ez; baserri auzoetan, biztanleen %100ek euskara baino ez zuen erabiltzen jendearekiko harremanetan, bai lagunartean, bai etxean, bai eskolan.\nHori hala izan zen, Gerra Zibilaren etorrera arte. Francoren garaipenaren ondorioz, elgoibartarrek gaztelania erabili behar izan zuten arlo askotan. Beti ere, isunen mehatxupean, jakina. Gerrateak iraun zuen bitartean, kalean gora eta behera ibiltzen ziren militarrak eta Guardia Zibilak izan ziren elgoibartarrak beraiena ez zen hizkuntza bat erabiltzera behartu zituztenak.\nGerra aurretik danak egitxen zaben euskeraz Elgoibarren. Nahiz eta liburuak erderaz egon, dana euskeraz. Gerra aurretik kastellano bakarren bat zauan eta haren seme-alabak ensegida ikasten zaben euskeraz. Kalian ikasten zeben segitxuan Guarda Zibilen umiak eta danak, urte bat edo bi pasata, segitxuan. Gerra ostian, proibitxu egin zeben. «Habla en español» esaten zeben. Gerria eta gero, euskeria egitxerik ez zauan. Guk, hala ere, euskeraz egitxen gendun erderaz ez genkigun eta.\nPoliki-poliki, gaztelania entzuten hasi zen herriko kaleetan. Hala ere, elgoibartarrek ez zioten, inola ere, euren hizkuntza hitz egiteari utzi.\nGuk euskeraz hitz egitten gendun oin egitten degun bezela. Euskera batuan ez. Guk eziñ egiñ erderaz. Gero, gerria aillegau zanian, «tonto» esaten zeben euskeraz egittiagattik. Eskolan erderaz egitxen zeben, baiña ni eskolara jun ez nitzanez, ezin erderia ikasi.\nEskoletan, derrigorrez, gaztelaniaz hitz egin behar izatearen, eta estatuko hainbat herritatik, Elgoibarko industria hasiberriaren beharrak asetzera zetorren eskulanaren ondorioz, joan zen mendearen erdi aldera, gaztelania hedatuz joan zen herritarren artean.\nNik 16 urterekin erderaz ere ez nekixan. Eta Altzolako eskolan euskeraz ere egitten gendun. Hori bai, liburuak erderaz. Doktriñia, berriz, euskeraz ikasi gendun. Dorotea, gure maestriak, euskeraz egitxen zaban beti. Elgoibarren, kalian, ere dana euskeraz egitten zan. Gero konstruziua hasi zanian, galleguak eta etorri ziranian, hasi zan erderia entzuten. Ni 16 urterekin hasi nitzan San Pedroko fabrikan lanian, eta ez nakixan batere erderaz. Eta neri erderaz gehixen erakutsi zidana nire enkargaua izan zan, Santiago Oria. Gerra garaixan hemen euskeria guztiz prohibittuta zauan. Euskal izenak ipintzia ere prohibittuta zauan. Baiña guk beti euskeraz egitten gendun etxian.\nEz zegoen askatasunik norberak, eguneroko harremanetan, nahi zuen hizkuntza erabiltzeko, eta hura oso nabarmena zen herrian bertan. Elgoibartar asko eta asko zapalduta sentitzen ziren euskaraz hitz egiten zutelako. Ohikoena zen «habla en cristiano» esan, eta gaztelaniaz hitz egitera behartzea. Batzuek ondorio txarragoak ekarri zizkieten irainak jasan zituzten.\nGuk etxian dana euskeraz egitten gendun, baiña Eibarrera juan nitzanian erderaz ere, etxeko señoritia kastillania zan, Madridekua eta harekin, ba, erderaz egin bihar. Erderaz ez nekixan gehixegi, baiña alkarrekin entenditzeko behintzat bai, beti. Nik sekula ez dot euskeria galdu nahi izan. Txikittatik ikasittako gauzak zenbat eta gehixago, eta nahixago. Koadrillan ere euskeraz egitten gendun, baiña batzutan erderaz ere bai. Francoren garaixan galleguak «habla en cristiano» eta holakuak esaten ziguen euskeraz egittiagattik, baiña guk euskeraz egitten gendun. Holakuak esaterakuan nik kontestau egitten naban.\n«Amor y odio» lanaren antzezpena, Udaletxeko\nAreto Nagusian, 1918ko San Anton egunean.\nEzkerretik eskuinera: Miguel Andonegi, Manuela Zabala,\nLeoncio Gabilondo, Felisa Arrien, Modesto Arriola,\nVictoria Gurrutxaga eta Angel Osoro «Mutriku».\nGerratik hasi zen euskararen aldekoen eta aurkakoen arteko banaketa nabaritzen. Horrela bada, baziren herritar batzuk, diktadura urteak igaro ahala, desagertzeko arriskuan zegoen euskararen alde izan zuten jarreragatik, gure aiton-amonek gogoan dituztenak: Angel «Mutriku», Felix Etxeberria «Parapan», Francisco Juaristi, Maite Vallejo edo Lourdes Alberdi, esaterako.\nElgoibarren baziran pertsona batzuk euskeraren alde lan egiten zabenak. Angel «Mutriku» zan bat. Haura hill egin zeben. San Lorentzoko frontoian teatruak eta egitten zittuan gaztiekin. Hara juten giñan holakuak egitten zittuenian. Beste aldian, euskeraren kontra zaudenak ere baziran kalian. Orduan, baziran falangistak, karlistas esaten gendun, eta horreri beti errespetuakin ibiltzen giñan, erderaz bazakixen, eta pixka bat gehixago ziralakuan, eta gaiñera geroko politikan sartzen ziranak....\nHerrixan ere bazaguan euskeraren alde egitxen zabanik: Vallejonekuak, Félix Etxeberria «Parapan» ere... Baiña nahiz eta euskaldunak izan, gehixenak ixilikan egoten giñan bildurra zagualako.\nHala ere, elgoibartarrek euskaldun izaten jarraitu zuten, eta euskararen garrak bizirik iraun zuen frankismoaren amaierara arte. Trantsizioarekin batera, euskarak, berriro ere, indarra hartu zuen. Eta ordutik hona, poliki-poliki, euskararen erabilera normalizatzen ari da elgoibartarren artean. Dena dela, oraindik ere lan handia dago egiteko, ahozko euskararen erabilerak, gure herrian, duela 80 edo 90 urtetako maila berreskura dezan.\nBeste hizkuntza batzuei dagokienean, oso elgoibartar gutxik izan zuen hizkuntzak ikasteko interesa. Gure aiton-amonen artetik oso gutxik dakite ingelesez edo frantsesez hitz egiten. Gainera, gehienek halabeharrez ikasi behar izan zuten. Hau da, gerra hasi zenean, herria utzi eta beste herrialde batzuetara, gehienetan Frantziara, emigratu behar izan baitzuten bizitzen jarraitu ahal izateko. Horrela bada, frantsesa izan zen gure herriko poliglotek ikasi zuten lehenengo hizkuntza. Pilar ikastetxea ireki zutenean, saiatu ziren ikasleen artean beste hizkuntza batzuekiko zaletasuna pizten; ikastetxe hori izan baitzen herrian hizkuntzak, hain zuzen ere frantsesa, irakasten hasi zen lehenengoa.\nPilar ikastetxian frantses pixka bat erakutsi ziguen. Nik ez neban hitz egitten gauza haundirik ikasi, baiña irakurtzen bai, nahikua ikasi neban. Uste dot, sasoi hartan, Pilar ikastetxian bakarrik irakasten zittuela beste hizkuntza batzuk.\nJosé Gurrutxaga Ondartza\n«Angel Mutriku» gaitzizenaz ezagutzen zuten. Gerra sortu zenean, preso hartu eta Hernanin hil zuten. Igeltsero fina eta euskaltzale sutsua. Euskal kultura eta folklorearekin zerikusia zuten guztien bultzatzailea. Aurreskularia, antzerkilaria, baserri auzoetako erromerien antolatzailea. Euskal kantak ere irakasten zituen garai hartan Errosario kalean zegoen Batzokian. Garai hartako «Argia» aldizkarian herriko bost edo sei kolaboratzailek idazten zuten, eta guztien bultzatzaile izan zen Angel Osoro.